Πολύ πιθανή θεωρεί την εκλογή Λεπέν ο Γκαλάμ | Η ΚΑΘΗΜΕΡΙΝΗ\nΣτις πρόσφατες περιφερειακές εκλογές, το «ρεπουμπλικανικό μέτωπο» λειτούργησε αποτελεσματικά εναντίον της Μαρίν Λεπέν. Το ερώτημα είναι πόσο αρραγές θα αποδειχθεί στον δεύτερο γύρο των προεδρικών εκλογών.\n31.03.2017 • 11:30\nΠΑΡΙΣΙ. Το ενδεχόμενο εκλογής της ακροδεξιάς Μαρίν Λεπέν στην προεδρία της Γαλλίας δεν είναι καθόλου αμελητέο, σύμφωνα με έρευνες που δεν εστιάζουν μόνο στην πρόθεση ψήφου, αλλά στο πόσο αποφασισμένοι είναι οι υποστηρικτές του κάθε υποψηφίου.\nΜιλώντας στην ιστοσελίδα Politico, ο φυσικός και στατιστικολόγος Σερζ Γκαλάμ έφθασε να χαρακτηρίσει την εκλογή της Λεπέν «πολύ πιθανή».\nΟ Γκαλάμ, ένας από τους λίγους ερευνητές που είχαν προβλέψει νίκη του Ντόναλντ Τραμπ στις ΗΠΑ, επισήμανε ότι «ενώ τίποτα δεν έχει τελειώσει, η εκλογή της γίνεται πολύ πιθανή». «Το αντιμετωπίζω από επιστημονική σκοπιά», είπε. «Της αρκεί μια διαφορά από τους άλλους στο ποσοστό αποχής της τάξης του 20%».\nΟι δημοσκοπήσεις εμφανίζουν τη Λεπέν να χάνει στον δεύτερο γύρο ανεξάρτητα ποιον θα έχει αντίπαλο. Το ποσοστό της ήττας διαφέρει ανάλογα με τη δημοσκόπηση και ανάλογα με τον αντίπαλο, αλλά πολλοί δημοσκόποι θεωρούν εύλογη διαφορά τις 18 μονάδες. Και όμως, ακόμη και σε αυτή την περίπτωση μπορεί να κερδίσει, αν οι δικοί της ψηφοφόροι προσέλθουν στις κάλπες του δεύτερου γύρου σε ποσοστό 90%, ενώ οι ψηφοφόροι του αντιπάλου της σε ποσοστό μόνο 70%, σε συνολικό ποσοστό συμμετοχής 79%.\nΑν η διαφορά είναι δέκα μονάδες (δημοσκοπικό εύρημα 45%-55%) μπορεί να κερδίσει σε περίπτωση που προσέλθει στις κάλπες το 85% των ψηφοφόρων της, αντί του 70% των ψηφοφόρων του αντιπάλου, επί συνολικού ποσοστού συμμετοχής 77%. Αντιθέτως, αν η διαφορά μεταξύ των δύο ξεπερνάει τις 30 μονάδες, ο Γάλλος ερευνητής δεν διαβλέπει σενάριο νίκης της Λεπέν.\nΗ εξέλιξη της προεκλογικής εκστρατείας, με τα σκάνδαλα που αποθαρρύνουν τους ψηφοφόρους του συντηρητικού Φιγιόν και την κατάρρευση της υποστήριξης του σοσιαλιστή Αμόν, προξενεί ανησυχίες για το πόσο αρραγές είναι το «ρεπουμπλικανικό μέτωπο» που προβλέπεται να συμπράξει εναντίον της. «Τα σκάνδαλα και το “θατσερικό” οικονομικό πρόγραμμα του Φιγιόν θα του στοιχίσουν την υποστήριξη πολλών αριστερών ψηφοφόρων στον δεύτερο γύρο.\nΑντιστρόφως, πολλοί συντηρητικοί ψηφοφόροι μπορεί να διστάσουν να υποστηρίξουν τον κεντρώο Εμανουέλ Μακρόν, θεωρώντας τον φυσικό κληρονόμο του σοσιαλιστή προέδρου Φρανσουά Ολάντ, τον οποίο απεχθάνονται», σημειώνει το άρθρο. Ιδίως μετά τη δημόσια δήλωση του πρωθυπουργού του Φρανσουά Ολάντ, Μανουέλ Βαλς, ότι στηρίζει τον Μακρόν αντί του υποψηφίου του δικού του κόμματος, η εντύπωση αυτή ενισχύεται. «Σε κάθε περίπτωση, το “ρεπουμπλικανικό μέτωπο” του δεύτερου γύρου μπορεί να μην είναι τόσο ισχυρό όσο στο παρελθόν», υποστηρίζει ο αρθρογράφος Νίκολας Βίνοκιουρ.\n«Οι μετρήσεις δείχνουν ότι οι άνθρωποι που θέλουν να ψηφίσουν τη Μαρίν Λεπέν θα την ψηφίσουν. Και πολλοί θα ψηφίσουν για να τη σταματήσουν, αλλά σε αυτή την ομάδα υπάρχουν πολλοί δισταγμοί», προσθέτει ο Γκαλάμ. «Πρέπει να δούμε με ρεαλισμό τον ρόλο που μπορεί να παίξει η αποχή». Πάντως μέχρι στιγμής, η δυναμική που περιγράφει ο Γκαλάμ δεν έχει εκδηλωθεί. Στις πρόσφατες περιφερειακές εκλογές, οι υποψήφιοι του Εθνικού Μετώπου έχασαν στον δεύτερο γύρο, καθώς οι αντίπαλοί τους συσπειρώθηκαν αποτελεσματικά εναντίον τους.\nΟ Γκαλάμ επιμένει. «Οι δημοσκόποι μετρούν τη μεταφορά ψήφων, ποιος ανεβαίνει εις βάρος ποίου», σημειώνει. «Αυτό που κάνω εγώ είναι απολύτως προφανές. Εκκινώ από την αρχή ότι η πρόθεση ψήφου δεν είναι το ίδιο πράγμα με την ψήφο».


Νέες φτηνές λύσεις στέγασης στις πανάκριβες δυτικές μητροπόλεις - mpla-mplas\nΑρχική / Διεθνη / Λύσεις.Κοντέινερ / ΤΕΧΝΟΛΟΓΙΑ / Φτηνές / Νέες φτηνές λύσεις στέγασης στις πανάκριβες δυτικές μητροπόλεις\n11/08/2016 04:24:00 μ.μ. Unknown\nΈνα πρωτότυπο πρότζεκτ εφαρμόζεται αυτή την περίοδο στο λιμάνι της Κοπεγχάγης.\nΟνομάζεται Urban Rigger, έχει ουδέτερο ισοζύγιο άνθρακα και επιπλέει στο νερό.\nΈχει έκταση 300 τ.μ. και υπάρχουν δώδεκα ξεχωριστοί κοιτώνες με μπάνιο και κουζίνα, χώρος μπάρμπεκιου και ταράτσα για κοινή χρήση.\nΗ αναδιαμόρφωση κοντέινερ για να γίνουν κατοικίες είναι μια ιδέα που γεννήθηκε στην Καλιφόρνια τη δεκαετία του ’70.\nΣήμερα όμως υπάρχουν διάφορες τεχνολογικές καινοτομίες, όπως για παράδειγμα αυτή που αφορά το σύστημα θέρμανσης. Χρησιμοποιείται το νερό που υπάρχει τριγύρω, ενώ στη στέγη έχουν τοποθετηθεί φωτοβολταϊκά πάνελ.\nΗ επανάχρηση των εγκαταλειμμένων κοντέινερ μας γλιτώνει από ενέργεια και από την ανάγκη ανακύκλωσής τους. Σύμφωνα με τον Λάουντρουπ, γλιτώνουμε 1.100 τόνους CO2.


Market Beat: Η κίνηση σε επίπεδα ρεκόρ υψηλών διεθνώς, λειτουργεί υπέρ εκτίναξης της νευρικότητας\nΟι μετοχές σε παγκόσμια κλίμακα σημείωσαν άνοδο σε επίπεδα ρεκόρ σήμερα Τετάρτη 25/11, μετά από μια αύξηση χθες που βοήθησε το δείκτη αναφοράς τον Dow Jones να σπάσει τις 30.000 μονάδες για πρώτη φορά, καθώς οι επενδυτές επευφήμησαν μια δραστικά βελτιωμένη παγκόσμια οικονομική προοπτική. Η επίσημη έναρξη της μετάβασης του εκλεγμένου Προέδρου των ΗΠΑ Τζο Μπάιντεν στον Λευκό Οίκο και η αυξανόμενη εμπιστοσύνη για την ύπαρξη ενός εμβολίου COVID-19 που θα είναι έτοιμο σύντομα συνέδραμαν στην ανανέωση της εμπιστοσύνης στις μετοχές παγκόσμια. Αλλά στο τέλος των συνεδριάσεων στην Ασία τα κέρδη σε αρκετά χρηματιστήρια εξανεμίσθηκαν.\nΜετά από εβδομάδες αναμονής, η διοίκηση του Προέδρου Ντόναλντ Τραμπ άνοιξε τη Δευτέρα το δρόμο για τον Μπάιντεν να προετοιμαστεί για την έναρξη της διοίκησής του, δίνοντάς του πρόσβαση σε ενημερώσεις και χρηματοδότηση. Μια κίνηση που θα μπορούσε να μετατοπίσει σε μεγάλο βαθμό τις προσπάθειες για την αντιμετώπιση της αυξανόμενης οικονομικής ανισότητας, ενθάρρυνε επίσης τις αγορές. Ήρθε μετά από αναφορές ότι ο Μπάιντεν σχεδίαζε να διορίσει την πρώην πρόεδρο της Ομοσπονδιακής Τράπεζας της Κεντρικής Τράπεζας, Janet Yellen, υπουργό Οικονομικών. Αυτά ωστόσο είχαμε διαπιστώσει πως θα λειτουργούσαν θετικά από χθες το πρωί και σε αυτά απέδωσαν οι αναλυτές το ευχάριστο αποτέλεσμα στα χρηματιστήρια την Τρίτη. Εδώ η δυναμική χθες διέφερε.\nΗ σεμνή και σχετικά μικρή άνοδος την Τρίτη έχει σχέση με τη στατιστική προϊστορία των τραπεζικών μετοχών και την αντίδραση των θεσμικών από τη στιγμή που ο ΔΤΡ χτύπησε στην οροφή των 393 μονάδων που αντιστοιχεί στον εκθετικό ΚΜΟ200. Η στατιστική ανάλυση δικαιώθηκε, καθώς μετά το χτύπημα στην αντίσταση των 393 μονάδων, οι επιλογές των ισχυρών θεσμικών προκάλεσαν στον ΔΤΡ απώλειες -2,6%, για να μην υπάρξει… αμφισβήτηση της οροφής. Χρειάστηκε γερή παρέμβαση στις δημοπρασίες, για να ψαλιδιστούν οι απώλειες του τραπεζικού κλάδου. Όταν το πεπρωμένο ορίζει η στατιστική, είναι δύσκολο να ξεφύγει η αποτίμηση μιας αξίας από αυτό.\nΣτο ξεκίνημα της συνόδου η Αθήνα βρέθηκε, σε συντονισμό με τα διεθνή χρηματιστήρια, με ανοδική δυναμική σε κίνηση προς επίπεδα πάνω από τις 700 μονάδες. Αυτό είναι το επίπεδο που από στόχος για τον μέσο όρο στην αρχή του μήνα, μεταμορφώθηκε σε βαριά σιδερένια μπάλα που τον κρατάει σχεδόν ακίνητο από τη μέρα που το ξεπέρασε ο ΓΔ ενδοσυνεδριακά. Οι αγοραστές από την προσυνεδρίαση προκάλεσαν άνοιγμα με ανοδικό χάσμα 4,34 μονάδων και από τη φόρα που έδωσαν στις τιμές σε 8 λεπτά ο ΓΔ ήταν στις 707,5 μονάδες. Η απάντηση της αγοράς σε αυτή την εντυπωσιακή έναρξη ήταν δυο κύματα πιέσεων που στις 11:01 εμφανίστηκε το χαμηλό των 698,55 μονάδων και αρκετοί από τους αγοραστές των πρώτων λεπτών σκέφτηκαν “Στερνή μου γνώση να σε είχα πρώτα”.\nΒέβαια η κίνηση σε αρνητικό πεδίο είχε μικρή διάρκεια αφού φάνηκε πως ήταν δυνατή η ισορροπία αν ο ΓΔ βρισκόταν ελαφρά ψηλότερα από τις 701 μονάδες. Αλλά η προσγείωση του ενθουσιασμού στη μερίδα των αισιόδοξων εκ των συναλλασσόμενων στο ΧΑ, φάνηκε χθες στην εικόνα των blue chip, με περισσότερα των ανοδικών τα πτωτικά και αρκετά με μεταβολή κοντά στο 0,00%. Το κλειδί για την τάση κρατούσαν για άλλη μια μέρα οι Τράπεζες. Οι διαθέσεις των θεσμικών δεν ήταν υπέρ ανόδου ενώ οι πιέσεις που ασκήθηκαν στα τραπεζικά blue chip είχαν επιφέρει μικρές απώλειες και μόνο η ΠΕΙΡ είχε άνοδο της τάξης του +1% την πρώτη ώρα. Τα ευρωπαϊκά χρηματιστήρια εμφάνιζαν συντονισμένη άνοδο περίπου +1% στις 11:30 όταν ο ΓΔ βρέθηκε στις 700,31 με μεταβολή -0,02% και τζίρο 10,8 εκατ. ευρώ με 74.000 ευρώ αξία πακέτων της ΠΕΙΡ.\nΟι Dow Jones και S&P χτύπησαν χθες νέα ιστορικά υψηλά, με τον βιομηχανικό δείκτη να οδεύει για τη μεγαλύτερη μηνιαία άνοδο από το 1987. Ο Dow Jones αυξήθηκε +1,54% στις 30.046,24 μονάδες, ενώ ο S&P 500 κέρδισε +1,62%, κλείνοντας στις 3.635,41, επίσης ρεκόρ υψηλών. Ο Nasdaq Composite πρόσθεσε +1,31%.. Στον βιομηχανικό Dow Jones, τη μεγαλύτερη άνοδο σημείωσαν οι Chevron (+5%) και JP Morgan (+4,4%) ενώ τη μεγαλύτερη πτώση κατέγραψαν οι Amgen (-1%) και Merck & Co (-0,4%).\nΗ τιμή του πετρελαίου WTI έπιασε υψηλό οχτώ μηνών με κέρδη +4,3% στα 44,91 ανά βαρέλι ενώ η τιμή του χρυσού σημείωσε πτώση -1,8% στα 1.800 δολάρια την ουγκιά.\nΤο δολάριο υποχώρησε 0,4% έναντι του ευρώ και η απόδοση του αμερικανικού 10ετούς κινήθηκε υψηλότερα κατά τρεις μονάδες βάσης στο 0,88%.\nΚέρδη στις ευρωαγορές στον απόηχο των αποτελεσματικών εμβολίων κατά του κορωνοϊού καθώς η Ούρσουλα φον ντερ Λάιεν ανακοίνωσε ότι η Κομισιόν σήμερα υπογράφει έκτο συμβόλαιο για αγορά εμβολίων, αυτή τη φορά με τη Moderna.\nΕνώ η γερμανική οικονομία το τρίτο τρίμηνο αναπτύχθηκε με ρυθμό-ρεκόρ 8,5% σε σύγκριση με το δεύτερο, σύμφωνα με τα τελικά στοιχεία της αρμόδιας στατιστικής αρχής. Η οικονομία ευνοήθηκε από τη χαλάρωση των περιοριστικών μέτρων, σύμφωνα με τα στοιχεία της Ομοσπονδιακής Στατιστικής Υπηρεσίας. Ωστόσο, σε σύγκριση με την αντίστοιχη τρίμηνη περίοδο του 2019, η μεγαλύτερη ευρωπαϊκή οικονομία είναι 4% χαμηλότερα.\nΣτις ευρωπαϊκές αγορές μετοχών, ο πανευρωπαϊκός δείκτης Stoxx 600 ενισχύθηκε +0,91% στις 392,39 μονάδες, ο FTSE 100 στο Λονδίνο σημείωσε άνοδο +1,55% στις 6.432,17 μονάδες, ο DAX 30 στη Φρανκφούρτη κινήθηκε υψηλότερα +1,26% στις 13.292,44 μονάδες και ο CAC 40 στο Παρίσι κατέγραψε κέρδη +1,21% στις 5.558,42 μονάδες.\nΆνοδος +0,35% χωρίς “Τραπεζική” αρωγή\nΣτη δεύτερη σύνοδο της εβδομάδας, παρουσιάστηκαν πολλές εναλλαγές στην υπεροχή της προσφοράς έναντι της ζήτησης. Ο μέσος όρος κινήθηκε ώστε να σχηματίσει η πορεία του ένα W με την τελευταία ακμή κοντύτερη από την πρώτη. Ενώ ο ΔΤΡ με σημαντικά κέρδη στο πρώτο δεκάλεπτο είχε πτώση πάνω από -2% στις 17:00 και κλείσιμο στο -1,18%. Οι θεσμικοί ανέτρεψαν στο φινάλε την καθοδική κίνηση που έφερε ψαλίδισμα των αρχικών κερδών με μεταβολή τελικά της τάξης του +0,35%. Αλλά ενίσχυσε τα κέρδη των περασμένων συνεδριάσεων, αφήνοντας τον ΓΔ λίγο ψηλότερα αυτή τη φορά από τις 702,8 μονάδες.\nΗ αγορά από τις 10:30 απόκτησε ανοδική πορεία, και κινήθηκε διατηρώντας το θετικό πρόσημο μεταβολής από το άνοιγμα ως 10:58. Στις 11:30 άρχισε να περνά πάνω από τις 701 μονάδες για να επισκεφτεί μετά στις 13:59 τις 706,5. Έκτοτε πέρασε σε πορεία προς το αρνητικό πεδίο ως τις 16:16 που ακούμπησε στον πυθμένα ημέρας και άρχισε η επιστροφή προς το επίπεδο των 700 μονάδων. Μετά από άνοιγμα στις 704,86 με ανοδικό χάσμα (4,43 μονάδες) από το κλείσιμο της προηγούμενης (700,43), οι τιμές κινήθηκαν έτσι ώστε ο ΓΔ να διαπραγματευτεί με ανοδική ορμή που τον πέρασε ξυστά κάτω από τις 707,55 μονάδες στις 10:38.\nΗ πορεία για τον ορισμό του κατώτερου ήταν μεγάλης διάρκειας, καθώς ο ΓΔ σημείωσε το ελάχιστό του που ήταν οι 698,12 από 697,44 μονάδες τη Δευτέρα στις 16:15. Ενώ διάρκειας 8 λεπτών ήταν η αναζήτηση του ανώτερου μέρας, αφού εμφανίστηκε στις 10:38, όταν ο μέσος όρος άγγιξε τις 707,54 από 708,88 που ήταν το μέγιστο την προηγούμενη. Στις 17:00 οδηγήθηκε στις 702,64 και με τις δημοπρασίες ανέβηκε κατά 0,21 μονάδες. Η αγορά μετά το πρώτο ημίωρο δεν στηρίχθηκε διαρκώς στο ενδιαφέρον των θεσμικών για σχηματισμό θέσεων ή ρευστοποιήσεις στις Τράπεζες, που οδήγησαν σε κέρδη πάνω από +2,00% τον ΔΤΡ, αλλά με εναλλαγές πρόσημου κατέληξε σε απώλειες -1,18%.\nΗ είσοδος των θεσμικών του δολαρίου προκάλεσε άνοδο των όγκων, ενώ επίσης άλλαξε την πτωτική δυναμική στην κίνηση των τιμών στο τελευταίο 20λεπτο για το δεύτερο μέρος. Καθώς ο ΓΔ αναγκάστηκε να περάσει οριστικά κάτω από τις 700 μονάδες από τις 15:48, με δυναμική κατάλληλη για να αναζητήσει έκτοτε επίπεδα τιμών χαμηλότερα. Ωστόσο μετά τις 16:39 ξεκίνησε μια πορεία από τις 699 μονάδες προς τις 702,6, δηλαδή με επιλογές των θεσμικών του δολαρίου. Ήταν νευρικό και με επίπεδο το αποτέλεσμα από τις μάχες μεταξύ της ζήτησης έναντι της προσφοράς κατά τη μετάβαση από το πρώτο στο δεύτερο μέρος, που χαρακτηρίστηκε από κίνηση με τον ΓΔ, από τις 704 προς τις 704,7, από τις 13:30 ως τις 14:30.\nΌσο για τους δείκτες στην Ευρώπη, οι περισσότεροι μετά από πλάγια πορεία στα πρώτα λεπτά μετά το άνοιγμα που έγινε με ανοδικό χάσμα εμφάνισαν μετά το πρώτο ημίωρο μέτρια ανοδική μεταβολή και μετά τις 12:30 είχαν όλοι θετικές μεταβολές +1,00% και απόκτησαν έκτοτε πλάγια ανοδική κίνηση προς το τέλος. Το άνοιγμα με ανοδικό χάσμα και πλάγια δυναμική που οδήγησε σε νευρική κίνηση προς ψηλότερα επίπεδα με θετική μεταβολή στην Νέα Υόρκη των Dow και S&P500 στην πρώτη ώρα, συνέβαλλε στην αύξηση της διάθεσης για ρίσκο στην ΕΕ. Συνεπώς, είχαμε ανοδικής κατεύθυνσης τάση στην Ευρώπη, με κίνηση χαμηλών τόνων και κλίσεων διεθνώς που δεν άλλαξε σημαντικά από την ώρα που ξεκίνησαν σαφώς νευρικά και με κέρδη τα αμερικανικά χρηματιστήρια.\nΣτην Αθήνα είχαμε, αυτή τη φορά, χαλαρό συντονισμό με την παγκόσμια δυναμική. Στις δημοπρασίες, είχαμε σχεδόν απόλυτη ισορροπία της προσφοράς έναντι της ζήτησης και στις 17:12 ορίστηκε για τον μέσο όρο τιμή κλεισίματος 4,73 μονάδες πάνω από το κατώτερο της διακύμανσης της συνόδου. Η αγορά έκλεισε με 11 από τα blue chip με απώλειες στο κλείσιμο. Η συνολική κεφαλαιοποίηση διαμορφώθηκε στα 48,742 από 48,472 δις ευρώ.\nΞεχώρισαν από τα blue chip, για τα κέρδη τους οι ΤΕΝΕΡΓ +4,17%, ΜΠΕΛΑ +3,58%, ΣΑΡ +2,83%, ΕΛΠΕ +2,54% και ΟΠΑΠ +2,38%. Στον αντίποδα υπέρ της καθόδου εκτός Τραπεζών με πτώση πάνω από -1,0% εμφανίζονται οι ΕΥΔΑΠ -2,06%, ΦΡΛΚ -1,90%, ΕΧΑΕ -1,24%, ΒΙΟ -1,15%, και ΛΑΜΔΑ -1,01%.\nΤη σύνοδο σφράγισε χαμηλότερο έναντι της προηγούμενης συνεδρίας συναλλακτικό ενδιαφέρον, με πακέτα αξίας 3,239 από 22,364 εκατ. ευρώ την προηγούμενη για ΕΥΡΩΒ ΟΠΑΠ ΕΛΠΕ και ΠΕΙΡ.\nΗ δε εμφάνιση κερδών σε 1 από τα 4 Τραπεζικά blue chip, δεν θα μπορούσε να έχει σχέση με την επικράτηση επίπεδης δυναμικής στα ελληνικά ομόλογα αναφοράς. Η απόδοση του δεκαετούς διαμορφώθηκε στο 0,666% από 0,665% την προηγούμενη.\nΕπηρέασαν αρνητικά οι μεταβολές για τις Τράπεζες (-1,18%), αφού οι επενδυτές έκλεισαν την ΑΛΦΑ στο +0,21% από +2,63%, την ΕΤΕ στο -4,15% από +2,66%, ΕΥΡΩΒ στο -0,36% από +2,45% και την ΠΕΙΡ στο -0,93% από +3,85%. Οι μετοχές του FTSEM αντιμετωπίστηκαν χειρότερα από τα blue chip με μεταβολή -0,54% από -0,96%.\nΗ στατιστική εικόνα των blue chip δεν άλλαξε, όπως προκύπτει από το πλήθος των ανοδικών (13 από 13) έναντι των καθοδικών (11 από 11) και ένα την ΔΕΗ στα αμετάβλητα. Στο ΧΑ ο ΓΔ με μεταβολή +0,35% οδηγήθηκε στις 702,85 από 700,43 μονάδες, όταν ο 25άρης έκλεισε στις 1667,52 από 1657,42 με μεταβολή +0,61%.\nΓια να συμβούν τα παραπάνω, ο τζίρος διαμορφώθηκε στα 64,326 από 76,975 εκατ. ευρώ και οι συναλλαγές με πακέτα είχαν αξία 3,239 από 22,367 εκατ. ευρώ. Το πλήθος των ανοδικών διαμορφώθηκε σε 49 από 45, των καθοδικών 59 από 54 και οι αμετάβλητες ήταν 15 από 15.\nΑύξηση των όγκων στα ΣΜΕ του 25άρη, χωρίς αλλαγή στοιχημάτων\nΣτη δεύτερη συνεδρίαση με κυρίαρχες πλέον τις σειρές Δεκεμβρίου, οι επενδυτές κίνησαν τον FTSE25 σε αρνητικό πεδίο για διάστημα 10 λεπτών στο πρώτο και στο δεύτερο μέρος από τις 15:50 ως 16:42. Το άνοιγμα αντιστοιχούσε σε ανοδικό χάσμα 11,70 μονάδων. Τον έκλεισαν τελικά, 10,10 μονάδες ψηλότερα. Το ελάχιστο, οι 1651,47 μονάδες, εμφανίστηκε στις 11:00. Το ανώτερο ημέρας σημειώθηκε στις 13:56 και ήταν οι 1675,51 μονάδες. Στις 17:00 τον οδήγησαν στις 1667,07. Το κλείσιμο στις 1667,52 από 1657,42 μονάδες αντιστοιχεί σε μεταβολή +0,61% για τον 25άρη. Ο τζίρος στα παράγωγα διαμορφώθηκε στα 8,783 εκατ. ευρώ.\nΣτα ΣΜΕ του 25άρη για την σειρά Δεκεμβρίου διακινήθηκαν 760 ΣΜΕ με ανώτερο τις 1676,00 μονάδες, κατώτερο τις 1650,00 και τελευταίες πράξεις στις 1665,00 από 1657,25 μονάδες τη Δευτέρα, τα ανοικτά συμβόλαια ανήλθαν σε 4357 από 4487. Οι συναλλαγές για τη σειρά Ιανουαρίου έφεραν 59 συμβόλαια με ανώτερο τις 1678,00 μονάδες, κατώτερο τις 1657,00 με τελευταίες πράξεις στις 1671,00 από 1660,25 και οι ανοικτές θέσεις ανέβηκαν στις 105 από 61.\nΣτα δικαιώματα προαίρεσης του ίδιου δείκτη το ενδιαφέρον ήταν χαμηλό. Στα calls του 25άρη λήξης Δεκεμβρίου, ο όγκος ήταν 5 συμβόλαια για τιμή εξάσκησης τις 1675 μονάδες. Στα δικαιώματα πώλησης λήξης Δεκεμβρίου το ενδιαφέρον έφερε 1 συμβόλαιο για τιμή εξάσκησης τις 1675 μονάδες.\nΣτα ΣΜΕ επί μετοχών οι συναλλαγές συνολικά υποχώρησαν από τα επίπεδα της προηγούμενης. Το συναλλακτικό ενδιαφέρον στο stock repo αφορούσε στα 10.000 συμβόλαια για ΜΠΕΛΑ, στα 8.152 για ΕΤΕ, στα 1.000 για ΕΛΠΕ, στα 1.000 για ΕΧΑΕ, στα 800 για ΟΠΑΠ και στα 800 για ΤΕΝΕΡΓ.\nΟ Μέσος όρος χθες παρουσίασε άνοδο υποπολλαπλάσια της ανόδου των ευρωπαϊκών χρηματιστηρίων και αυτό συνέβη καθώς ο κλάδος των Τραπεζών χθες έγινε πεδίο μάχης με τους θεσμικούς που ενίσχυσαν την προσφορά να κυριαρχούν. Με δεδομένη την διπλή εγγραφή του χαμηλού ημέρας ενώ η κορυφή του δεύτερου μέρους ήταν χαμηλότερα από το ζενίθ στο πρώτο δεκάλεπτο υπογράμμισαν την εξάντληση της ανοδικής ορμής. Έτσι δεν άλλαξαν τις εκτιμήσεις τος οι εγχώριοι αναλυτές.\nΗ Beta Sec. αναφέρει:\n“Περιμένουμε οι Επενδυτές να διατηρήσουν τη διάθεση για επιλεκτικές τοποθετήσεις, λόγω των εταιρικών αποτελεσμάτων και των εκτιμήσεων των Διοικήσεων, όσον αφορά τις προοπτικές των Εισηγμένων, για το σύνολο του έτους”,\nH Κύκλος ΑΧΕΠΕΥ επισημαίνει:\n“Οι 709 μονάδες του ΓΔ, συνιστούν ισχυρό οχυρό που απαιτεί τη συνεισφορά τόσο των Τραπεζών, όσο και των περισσότερων Δεικτοβαρών τίτλων για να υπερπηδηθούν. Για την ώρα αυτό δεν συμβαίνει ,οδηγώντας σε ‘αψιμαχίες’ με ουδέτερο αποτέλεσμα, αφήνοντας ανοικτά όλα τα ενδεχόμενα για τη βραχυχρόνια κίνηση του ΓΔ”.\nH Merit Sec. σημειώνει:\n“Η μακροπρόθεσμη τάση του ΓΔ παραμένει ανοδική, όσο βρίσκεται πάνω από τον ΚΜΟ 200 ημερών στις 669 μονάδες. Πρώτο σημείο στήριξης οι 690 μονάδες και δεύτερο οι 680 μονάδες, ενώ σημεία αντίστασης είναι οι 710 και 720 μονάδες. Η Αεροπορία Αιγαίου ανακοίνωσε ότι βρίσκεται στο τελικό στάδιο συζητήσεων με τις Ελληνικές Αρχές, αναφορικά με συμφωνία πακέτο που συμπεριλαμβάνει και τη χορήγηση Κρατικής ενίσχυσης στην Εταιρεία. Η συμφωνία θα πρέπει να λάβει την έγκριση της Αρμόδιας Γενικής Διεύθυνσης της Ε.Ε., με την οποία έχουν γίνει ήδη διερευνητικές επαφές, προκειμένου να οριστικοποιηθεί, όπως έχει γίνει κατά τους προηγούμενους μήνες και σε πολλές άλλες μεγάλες Αεροπορικές Εταιρείες στην Ευρωπαϊκή Ένωση”.\nΗ Leon Depolas Sec. τονίζει:\n“Συνεχίζονται οι ταλαντώσεις γύρω από την περιοχή των 700 μονάδων, ενώ ο όγκος συναλλαγών παραμένει σε ικανοποιητικά επίπεδα. Στο διεθνές σκηνικό βαρύτητα δόθηκε στην διαφαινόμενη ομαλή αλλαγή Κυβέρνησης στις ΗΠΑ. Τα αποτελέσματα της Πειραιώς έδειξαν βελτίωση του κόστους, με την αναλογία κόστος/έσοδα να διαμορφώνεται στο 47% σε συγκρίσιμή βάση, έναντι 51% το εννεάμηνο του 2019. Επιπλέον, καταγράφηκαν αυξημένα έσοδα από τόκους το γ΄ τρίμηνο σε τριμηνιαία (+7,7%), αλλά και ετήσια βάση (+3%). Σε αυτό σημαντικό ρόλο έπαιξαν οι νέες εκταμιεύσεις δανείων, οι οποίες ανήλθαν στα 4,5 δισ. ευρώ, στο εννεάμηνο 2020”.\nΣΤΑΣΗ ΑΝΑΜΟΝΗΣ ΣΤΟ ΕΛΛΗΝΙΚΟ ΧΡΗΜΑΤΙΣΤΗΡΙΟ\nΟ κύκλος των ανακοινώσεων των εταιρειών αναφορικά με τα εμβόλια για τον κορωνοϊό ολοκληρώθηκε μετά και την επάνοδο της Pfizer και μαζί του εξαντλήθηκε και η θετική ψυχολογική επίπτωσή του στις αγορές του πλανήτη. Μέχρι την τροφοδοσία των φαρμακείων με τα νέα εμβόλια και την μαζική χρήση τους από τον πληθυσμό, η πανδημία θα συνεχίζει να προκαλεί αυξημένα κρούσματα αναγκάζοντας τις κυβερνήσεις να υιοθετούν τις εισηγήσεις των επιστημόνων, επιβάλλοντας δηλαδή περιοριστικά μέτρα. Εξελίξεις επομένως που μεταθέτουν την έξοδο της παγκόσμιας οικονομίας από την ύφεση σε μελλοντικό χρόνο, με τους πιο αισιόδοξους να πιθανολογούν ότι αυτό μπορεί να αρχίζει να δρομολογείται μετά το 1ο τρίμηνο του 2021. Με τις ασιατικές οικονομίες και ιδιαίτερα της Κίνας απ’ όπου ξεκίνησε η πανδημία, να επανέρχονται ήδη σε θετικούς ρυθμούς μεγέθυνσης, ενώ στις ΗΠΑ όλα διατελούν υπό αναμονή ενόψει της επισημοποίησης της εκλογής του νέου Προέδρου.\nΟι μετοχές σε παγκόσμια κλίμακα σημείωσαν αρχικά άνοδο σε επίπεδα ρεκόρ σήμερα Τετάρτη 25/11, μετά από μια αύξηση χθες που βοήθησε το δείκτη αναφοράς τον Dow Jones να σπάσει τις 30.000 μονάδες για πρώτη φορά, καθώς οι επενδυτές επευφήμησαν μια δραστικά βελτιωμένη οικονομική προοπτική παγκόσμια. Η επίσημη έναρξη της μετάβασης του εκλεγμένου Προέδρου των ΗΠΑ Τζο Μπάιντεν στον Λευκό Οίκο και η αυξανόμενη εμπιστοσύνη για την ύπαρξη ενός εμβολίου COVID-19 που θα είναι έτοιμο σύντομα συνέδραμαν στην ανανέωση της εμπιστοσύνης στις μετοχές παγκόσμια. Στο τέλος των συνεδριάσεων στην Ασία τα κέρδη σε αρκετά χρηματιστήρια εξανεμίσθηκαν.\nΜετά από εβδομάδες αναμονής, η διοίκηση του Προέδρου Ντόναλντ Τραμπ άνοιξε τη Δευτέρα το δρόμο για τον Μπάιντεν να προετοιμαστεί για την έναρξη της διοίκησής του, δίνοντάς του πρόσβαση σε ενημερώσεις και χρηματοδότηση. Μια κίνηση που θα μπορούσε να μετατοπίσει σε μεγάλο βαθμό τις προσπάθειες για την αντιμετώπιση της αυξανόμενης οικονομικής ανισότητας, ενθάρρυνε επίσης τις αγορές. Ήρθε μετά από αναφορές ότι ο Μπάιντεν σχεδίαζε να διορίσει την πρώην πρόεδρο της Ομοσπονδιακής Τράπεζας της Κεντρικής Τράπεζας, Janet Yellen, υπουργό Οικονομικών.\nΑυτό ώθησε τον δείκτη μετοχών παγκόσμια της MSCI ψηλότερα +0,2% σε επίπεδο ρεκόρ. Ο δείκτης των μετοχών Ασίας-Ειρηνικού εκτός Ιαπωνίας σημείωσε αρχικά άνοδο +0,45%, ενώ στις 9:00 δική μας ώρα ήταν με πτώση -0,43%. Ο Nikkei της Ιαπωνίας σημείωσε αρχικά άνοδο +1,70% σε υψηλό 29 ετών ενώ στις 9:00 δική μας ώρα ήταν στο +0,50%. Τα συμβόλαια μελλοντικής εκπλήρωσης E-mini για τον S&P 500 αυξήθηκαν αρχικά κατά +0,5% στις συναλλαγές της Τετάρτης αλλά αργότερα εμφάνισαν οριακά κέρδη.\nΟι επενδυτές στοιχηματίζουν ότι οι επικείμενες λήψεις εμβολίων για ιούς θα μπορούσαν να μειώσουν τον πόνο σε διάφορες βιομηχανίες που έχουν πληγεί περισσότερο από την πανδημία, από τον τουρισμό έως την ενέργεια, παρά τη συνεχιζόμενη σοβαρή εκδήλωση του ιού σε πολλά μέρη του κόσμου. Οι μετοχές εταιριών ενέργειας των ΗΠΑ έχουν αυξηθεί σχεδόν 38% μέχρι στιγμής αυτόν τον μήνα.\nΣτην αγορά συναλλάγματος, τα νομίσματα που είναι ευαίσθητα στους κινδύνους ήταν ισχυρότερα από τα νομίσματα ασφαλούς καταφυγίου, συμπεριλαμβανομένου του δολαρίου ΗΠΑ.


Έως πότε ο Ελληνισμός θα τους ανοίγει τις πόρτες για να λεηλατούν τη γη, τη θάλασσα και τον πολιτισμό μας; – GorgaNews\nΈως πότε ο Ελληνισμός θα τους ανοίγει τις πόρτες για να λεηλατούν τη γη, τη θάλασσα και τον πολιτισμό μας;\nΟι αντιπαραθέσεις συμφερόντων επιταχύνουν τις εξελίξεις σε όλα τα μέτωπα στην ευρύτερη περιοχή. Αυταρχικοί ηγέτες και ιμπεριαλιστικές πρακτικές ενισχύουν τη διαμόρφωση ενός πολεμικού κλίματος, με απρόβλεπτες συνέπειες.\nΗ Κύπρος όμως, πέρα από τις όποιες επιπτώσεις των περιφερειακών συγκρούσεων, αντιμετωπίζει τη συνέχεια της τουρκικής κατοχής και επιθετικότητας. Η παραβίαση της κυπριακής ΑΟΖ εντάσσεται στην πάγια επιδίωξη της Τουρκίας για έλεγχο του νησιού. Και όπως πάντα, ισχυρότερος σύμμαχος των παράνομων ενεργειών της εμφανίζεται το Λονδίνο, εκδηλώνοντας και πάλι αντικυπριακή και ανθελληνική συμπεριφορά. Αυτή η ωμή πραγματικότητα δεν πρέπει να λησμονιέται σε Λευκωσία και Αθήνα επειδή για μια ακόμα φορά οι Βρετανοί αποδεικνύουν ότι διαδραματίζουν τον πιο βρόμικο ρόλο σε βάρος της κυριαρχίας και της εδαφικής ακεραιότητας της Κυπριακής Δημοκρατίας.\nΉταν αναμενόμενο ότι, αργά ή γρήγορα, θα έμπαινε φραγμός στην ισλαμοφαστική πολιτική του Ερντογάν, τόσο στο εσωτερικό της χώρας του, όσο και σε σχέση με την επιδίωξή του να είναι ο νταής της περιοχής. Παρά την άσκηση δικτατορικής εξουσίας, τις φυλακίσεις δεκάδων χιλιάδων πολιτών και την κατάλυση δημοκρατικών θεσμών, ο Ερντογάν αποδυναμώνεται.\nΤην ίδια στιγμή, εκτιμάται ότι η προσπάθειά του να εκμεταλλευτεί προς όφελός του την ανάγκη Αμερικανών και Ρώσων να έχουν την Τουρκία «στρατηγικό εταίρο» οδηγείται σε ναυάγιο. Η Ουάσινγκτον διαμήνυσε προς την Άγκυρα ότι τερματίζεται κάθε οικονομική βοήθεια και στρατιωτική ενίσχυση εάν παραλάβει τους ρωσικούς πυραύλους S-400.\nΣύμφωνα με την ιστορική εμπειρία και ειδικότερα με τα τουρκικά εγκλήματα, όταν αυταρχικοί ηγέτες αισθάνονται ότι χάνουν τη δύναμή τους και αποτυγχάνουν στις απειλές τους, τότε προχωρούν σε σπασμωδικές κινήσεις προκειμένου να επιδείξουν πολιτική ισχύ και στρατιωτική δύναμη. Ο Ερντογάν λοιπόν έχει αυτό τον καιρό έναν επιπλέον λόγο να επιδιώξει τη δημιουργία ενός θερμού επεισοδίου με την Ελλάδα ή την Κύπρο για να ενισχύσει την αποδοχή του μέσα στην Τουρκία και να μεταφέρει το ενδιαφέρον της διεθνούς κοινότητας σε άλλο επίπεδο.\nΠαράλληλα, η όλη πολιτική του εντάσσεται σε μια μόνιμη τουρκική στρατηγική αμφισβήτησης των κυριαρχικών δικαιωμάτων της Κυπριακής Δημοκρατίας και της Ελλάδας σε Ανατολική Μεσόγειο και Αιγαίο.\nΟι Τούρκοι έμαθαν να περιμένουν μια κρίση, μια ευκαιρία, ένα κενό εξουσίας. Απειλούν, προκαλούν, παραβιάζουν, δημιουργούν τετελεσμένα και στη συνέχεια, με τη στήριξη των Βρετανών και άλλων, αναγκάζουν τους Έλληνες να υποχωρήσουν και να συμβιβαστούν μέσα από διαπραγματεύσεις και πιέσεις. Έως πότε όμως ο Ελληνισμός θα τους ανοίγει τις πόρτες για να λεηλατούν τη γη, τη θάλασσα και τον πολιτισμό μας;\nΕτικέτεςΑνατολική Μεσόγειο ΑΟΖ Βρετανών ΕΡΝΤΟΓΑΝ Κυπριακής Δημοκρατίας


Συνυφασμένο με το ελληνικό κρασί το όνομα Τσάνταλης - New Times\nΗ εταιρεία κατέχει ένα αρκετά μεγάλο ποσοστό των συνολικών εξαγωγών του ελληνικού κρασιού στην παγκόσμια αγορά\nΟι τοποθεσίες των αμπελώνων της επιχείρησης αποτελούν ένα από τα κύρια δυναμικά στοιχεία της οινοποιίας Τσάνταλης, όπως αναφέρει μιλώντας στην Time TV η κυρία Κατρίνα Τσάνταλη, επικεφαλής Εταιρικής Επικοινωνίας και Μάρκετινγκ της εταιρείας. Τονίζει δε ότι το όνομα Τσάνταλης είναι συνυφασμένο με το ελληνικό κρασί και για την Ελλάδα και για τους Έλληνες που ζουν στο εξωτερικό.\nΠοια είναι τα δυναμικά και χαρακτηριστικά στοιχεία της εταιρείας;\nΓια να μην αναλώσουμε πολύ χρόνο θα σας πω ότι κυρίως είναι οι τοποθεσίες των αμπελώνων που έχουμε στην οινοποιία μας, όπως π.χ. σε Όλυμπο, Ραψάνη, Θράκη και στο Άγιο Όρος φυσικά.\nΠοια όπλα της εταιρείας σας χρησιμοποιήσατε για τη βιωσιμότητα και την ανάπτυξή της την περίοδο της κρίσης;\nΤην προσευχή μας και πίστη στο Θεό. Ευτυχώς είμαστε πολύ τυχεροί και έχουμε εξαιρετικούς συνεργάτες και είναι πολύ βασικό αυτό. Επίσης χρειάζεται να προσαρμόζεσαι στην εποχή και να παράγεις προϊόντα τα οποία καλύπτουν τις ανάγκες του κόσμου και ευτυχώς έχουμε μια πολύ μεγάλη γκάμα, δηλαδή από ένα κρασί που μπορεί να είναι καθημερινά στο τραπέζι μιας οικογένειας μέχρι πολύ βαριά και δυνατά κρασιά.\nΤι πιστεύετε ότι σημαίνει το όνομα Τσάνταλη για την ελληνική κοινωνία;\nΘέλω να πιστεύω ότι, μιας και υπάρχουμε εδώ και πάρα πολλά χρόνια, είναι συνυφασμένο το όνομά μας με το ελληνικό κρασί και για την Ελλάδα και για τους Έλληνες που ζουν στο εξωτερικό. Το κρασί είναι κάτι το οποίο συνοδεύει τους ανθρώπους στις χαρές, στις δυσκολίες, στην καθημερινότητα. Πιστεύω ότι είναι όλα αυτά.\nΠοια είναι η εξαγωγική δύναμη της εταιρείας;\nΕυτυχώς είμαστε αρκετά καλά, περισσότερο από το 50% της παραγωγής πηγαίνει στο εξωτερικό. Εξάγουμε από το 1962, προσπαθούμε κάθε χρόνο να ανοιγόμαστε σε νέες αγορές και από όσο γνωρίζω έχουμε ένα αρκετά μεγάλο ποσοστό των συνολικών εξαγωγών του ελληνικού κρασιού στην παγκόσμια αγορά.\nΕίναι πάρα πολλά, να έχουμε την υγεία μας να τα κάνουμε όλα με το καλό. Όπως είμαστε τώρα και όλο και καλύτερα.\nTags: Κατρίνα ΤσάνταληΤσάνταλης


Η πρόκληση της απλής γλώσσας: Εκπαίδευση ενηλίκων σε άτομα με προβλήματα ανάγνωσης ; | EPALE\nNode > Η πρόκληση της απλής γλώσσας: Εκπαίδευση ενηλίκων σε άτομα με προβλήματα ανάγνωσης ;\nDocument available also in: DE EN RO NL\nΑρχικό κείμενο στη γερμανική γλώσσα\nΣύμφωνα με την τελευταία έρευνα LEO, 6.2 εκατομμύρια άνθρωποι στη Γερμανία δεν μπορούν να διαβάσουν ή να γράψουν με ευχέρεια. Επομένως, για να μην βρεθούν όσοι είναι λιγότερο εξοικειωμένοι με τη γλώσσα στο περιθώριο, δημιουργήθηκε μία απλή γλώσσα (γνωστή στα γερμανικά ως γλώσσα Leichte). Με τη βοήθεια της απλής γλώσσας η εκπαίδευση ενηλίκων έχει την πρόσθετη δυνατότητα να προσεγγίσει αυτή την ομάδα ατόμων. Στα κείμενα που ανήκουν σε αυτό το είδος γίνεται προσπάθεια να αποδοθούν τα πιο σημαντικά στοιχεία σε λέξεις και δομές προτάσεων που είναι όσο το δυνατόν πιο κατανοητές.\nΑυτό είναι το παράδειγμα από το φυλλάδιο μεταφρασμένο ως εξής:\nO Πέτρος είναι 47 χρονών. Είναι κτίστης.\nΔεν δούλευε έξι χρόνια. Πηγαίνει στο κέντρο απασχόλησης.\nΕκεί τον συμβουλεύουν. Παρακολούθησε ένα μάθημα.\nΈμαθε πώς χτίζουν στέγες. Τώρα χτίζει στέγες.\nΈνα σχέδιο δράσης σχετικό με την αγορά εργασίας με φυλλάδια σε απλή γλώσσα\nΩς μέρος ενός σχεδίου με δράσεις που σχετίζονται με την αγορά εργασίας και στοχεύουν να χρησιμοποιήσουν ένα ευρύ φάσμα μεθόδων για να βρεθούν θέσεις εργασίας για άτομα με σοβαρή μορφή αναπηρίας, πρόσφατα ήρθα σε επαφή με την έννοια της απλής γλώσσας. Τούτο είχε ως αποτέλεσμα να συνταχθεί ένα φυλλάδιο που θα χρησιμεύει ως τοπικός οδηγός, περιγράφοντας στους ανθρώπους πώς να αξιοποιήσουν ένα κέντρο απασχόλησης, τα γραφεία εύρεσης εργασίας και, τελικά, πώς να αποκτήσουν μία εργασία.\nΤα πραγματικά μαθησιακά αποτελέσματα εδώ δεν είναι μόνο για τους ανθρώπους που χρησιμοποιούν το φυλλάδιο αλλά πιθανότατα για τους ίδιους τους δημιουργούς. Το Netzwerk Leichte Sprache (Δίκτυο απλής γλώσσας στη Γερμανία) έθεσε σαφείς κανόνες το 2006. Η εφαρμογή αυτών των κανόνων (μπορείτε να δείτε τα παραδείγματα στην EPALE παρακάτω) είναι, ακόμα και για τους χαρισματικούς συγγραφείς, δύσκολη και ασυνήθιστη. Παρόλα αυτά, η μεγαλύτερη δυσκολία είναι να εφαρμοστούν, με έναν υπερβολικά ριζικό τρόπο, οι δύο από τους πιο παλιούς θεμελιώδεις κανόνες στη μεταβίβαση της πληροφορίας: να απλοποιείς και να μειώνεις.\nΜείωση και απλοποίηση\nΑκόμη και στην τακτική διαβίβαση πληροφοριών—όπως συμβαίνει στη δημοσιογραφία και στην εκπαίδευση ενηλίκων- περίπλοκα κείμενα πρέπει να αναμορφωθούν σε μία κατανοητή και ενδιαφέρουσα μορφή. Αυτή η «μείωση της συνθετότητας είναι μια διαδικασία που απαιτεί αποφασιστικότητα, ενώ συχνά κατακρίνεται («Μα το μισό κείμενο λείπει!»). Στην απλή γλώσσα, η πληροφορία συνοψίζεται μέχρι να φτάσει στην απλή ουσία του μηνύματος. Αυτό σημαίνει ότι είναι απαραίτητο να αποφασίσουμε σχετικά με το «Ποια είναι στην πραγματικότητα τα πιο σημαντικά σημεία;» Η ομάδα μας στο σχέδιο δράσης αναφορικά με την αγορά εργασίας, επικεντρώθηκε περισσότερο σε αυτά τα ερωτήματα παρά στο λεξιλόγιο και τις φράσεις του φυλλαδίου. Η συζήτηση ζωήρεψε όταν έφτασε στο σημείο της ορολογίας και στη δομή της πρότασης τα οποία είναι προδιαγεγραμμένα ή ακόμα και (νομικά) προκαθορισμένα. Η λύση που προτείναμε ήταν να χρησιμοποιούνται απλά, αλλά ξεκάθαρα παραδείγματα που θα αναπαριστούν το περιεχόμενο. Αντί, παραδείγματος χάριν να πούμε: “ Ο Χανς συμμετείχε σε πρόγραμμα επαγγελματικής επανένταξης”, αναδιατυπώσαμε το παράδειγμα ως εξής: “O Χανς είχε ένα ατύχημα. Δεν μπορεί να κάνει πλέον την παλιά του δουλειά. Πρέπει να μάθει μια καινούρια δουλειά.”\nΒασικές αρχές της απλής γλώσσας\nΗ άλλη διάσταση της απλής γλώσσας είναι το λεξιλόγιο. Είναι προτιμότερο να χρησιμοποιούμε βασικές κατανοητές λέξεις που μπορούν να χρησιμοποιηθούν ξανά και ξανά. Η δομή της πρότασης θα πρέπει να είναι όσο πιο απλή γίνεται (υποκείμενο, κατηγόρημα, αντικείμενο), ενώ οι δευτερεύουσες προτάσεις και η παθητική σύνταξη θα πρέπει να αποφεύγονται. Στην περίπτωσή μας, δουλεύοντας στα γερμανικά, οι πιο επίμαχες και άγνωστες πλευρές για όλους τους συντάκτες κειμένων είναι ο διαχωρισμός των σύνθετων λέξεων, για παράδειγμα η λέξη Erwachsenenbildung (εκπαίδευση ενηλίκων) που χωρίζεται Erwachsenen-Bildung και η φωνητική απεικόνιση των λέξεων που είναι δάνεια από άλλες γλώσσες. Όπως η λέξη Computer (κομπιούτερ) που μετατρέπεται σε Kompjuta. Όταν λοιπόν γράφεται ένα τέτοιο κείμενο, θα πρέπει να διαβάζεται από ανθρώπους που χρησιμοποιούν την απλή γλώσσα. Οι επίτροποι της πόλης και της περιφέρειας για θέματα που σχετίζονται με άτομα με αναπηρίες ή οι υπάλληλοι των σχετικών ενώσεων είναι στην ευχάριστη θέση να βοηθήσουν από αυτή την άποψη.\nΗ EPALE- σε απλή γλώσσα\nΠώς λοιπόν θα περιγράφατε την EPALE σε απλή γλώσσα; Ίσως κάπως έτσι:\nΗ EPALE είναι μία πλατφόρμα στο ίντερνετ. Έχει πολλά άρθρα για την εκπαίδευση ενηλίκων. Όποιος έχει υπολογιστή μπορεί να διαβάσει άρθρα στην EPALE.\nΗ λέξη EPALE είναι ακρώνυμο. Σημαίνει «Ηλεκτρονική Πλατφόρμα για την Εκπαίδευση Ενηλίκων στην Ευρώπη».\nΟ καθένας μπορεί να γράψει ένα άρθρο στην EPALE. Τα άρθρα θα πρέπει να αναφέρονται στην εκπαίδευση ενηλίκων. Αυτό συμπεριλαμβάνει πολλά θέματα. Όπως για παράδειγμα: Πώς μαθαίνω μια νέα γλώσσα; Πολλοί άνθρωποι είναι άποροι. Πώς μπορούν να παρακολουθήσουν μαθήματα; Πώς θα είναι οι εκπαιδευτές πιο καταρτισμένοι; Πώς θα μαθαίνουμε στο μέλλον;\nΌλοι μπορούν να μάθουν περισσότερα για την εκπαίδευση ενηλίκων. Η EPALE χρησιμοποιείται δωρεάν. Περιέχει άρθρα, νέα και συμβουλές. Όλοι μπορούν να γράψουν τη γνώμη τους για άλλα άρθρα.\nΗ EPALE είναι πέντε ετών. Η EPALE υπάρχει σε πολλές χώρες στην Ευρώπη. Τη χρηματοδοτεί η Ευρωπαϊκή Ένωση.\nΟυσιαστικά, η απλή γλώσσα προορίζεται για να κάνει την πληροφορία προσβάσιμη σε όσο το δυνατόν περισσότερους ανθρώπους. Όταν προσεγγίζουμε ένα θέμα φαίνεται καθαρά πόσο σημαντικό είναι να υιοθετήσουμε την οπτική του αναγνώστη. Είναι στην πραγματικότητα εφικτό για όλους να καταλάβουν τις πληροφορίες σε ένα κείμενο, όταν έχουν διαφορετικά επίπεδα εμπειριών; Το πάθος για μια διανθισμένη γλώσσα, κομψές φράσεις και εκλεπτυσμένη ακαδημαϊκή ορολογία θα πρέπει να υποχωρήσει-με ταπεινότητα- στο παρασκήνιο.\nΠάρτε μέρος στη συζήτηση!\nO δρ. Michael Sommer είναι δημοσιογράφος και υπήρξε συνεργάτης ερευνητής στη εκπαίδευση και τη δημοσιογραφία και για πέντε έτη. Από το 1993, υπηρετεί ως δημοσιογράφος και γραμματέας τύπου στην Akademie Klausenhof και στην Catholic Adult Education of Germany (KEB), επίσης είναι αρχισυντάκτης στο περιοδικό Erwachsenenbildung. Ταυτόχρονα έχει συμμετάσχει στην παιδαγωγική εκπαίδευση μέσων μαζικής ενημέρωσης και δραστηριοποιείται σε ενεργά ευρωπαϊκά προγράμματα. Επίσης, είναι πρεσβευτής στην EPALE.\nПоследна актуализация: 17/02/2020 10:03:14


Τα “δυνατά σημεία” του κάθε ζωδίου που όλοι πρέπει να γνωρίζουμε. Για τους Δίδυμους δεν το περιμέναμε.\n17 Δεκεμβρίου 2017 - 09:02\nΕίναι οι οραματιστές και οι διανοούμενοι του κόσμου. Έχουν αφιερώσει την ζωή τους στο να καταλάβουν και να αποκρυπτογραφήσουν τον κόσμο με τον δικό τους μοναδικό τρόπο. Είναι σε μία αέναη αναζήτηση σοφίας και γνώσης και το κάνουν με θρησκευτική ευλάβεια. Η eπiθυμία τους για γνώση είναι το πιο ελκυστικό πράγμα πάνω τους.


Γιάννης Μπαζίνας: «Παραμονή στην Α1 ΕΣΚΑ-Η και βελτίωση των νεαρών μας παικτών» – Sportfmpatras.gr\nHome›ΜΠΑΣΚΕΤ›ΕΣΚΑ-Η›Γιάννης Μπαζίνας: «Παραμονή στην Α1 ΕΣΚΑ-Η και βελτίωση των νεαρών μας παικτών»\nΓιάννης Μπαζίνας: «Παραμονή στην Α1 ΕΣΚΑ-Η και βελτίωση των νεαρών μας παικτών»\nΌλα είναι έτοιμα στους Νέους Εσπερου ΑΟΠΑ για την έναρξη του φετινού πρωταθλήματος της Α1 ΕΣΚΑ-Η, με την ομάδα του Γιάννη Μπαζίνα να αγωνίζεται τη Δευτέρα 9 Οκτωβρίου (8.15μ.μ.) με αντίπαλο τον φιλόδοξο Αίολο Αγυιάς στο κλειστό γυμναστήριο της Αλεξιώτισσας.\nΜε αφορμή το πρώτο τζάμπολ της φετινής αγωνιστικής περιόδου, ο προπονητής των Νέων Εσπερου ΑΟΠΑ, Γιάννης Μπαζίνας έκανε δηλώσεις για τους στόχους της ομάδας του.\n– «Καταρχήν, εύχομαι καλή χρονιά, με υγεία πάνω από όλα, σε κάθε αγωνιζόμενο. Εμείς σαν Νέοι Εσπερου ΑΟΠΑ θα συνεχίσουμε να στηρίζουμε και να στηριζόμαστε σε νεαρούς και ταλαντούχους αθλητές, οι οποίοι ως επί το πλείστον προέρχονται από τις Ακαδημίες του Συλλόγου. Θέλουμε να δώσουμε στα νέα παιδιά τις ευκαιρίες που πρέπει, προκειμένου να εξελιχθούν και να αποκτήσουν αγωνιστικές εμπειρίες μέσα από τους αγώνες της Α1 Κατηγορίας».\n– «Οι στόχοι μας είναι οι εξής: Πρώτον, να βλέπουμε τους αθλητές μας να βελτιώνονται τόσο από πλευράς τεχνικής, όσο και από πλευράς τακτικής. Και δεύτερον, θέλουμε να παραμείνει η ομάδα των Νέων Εσπερου ΑΟΠΑ στην κατηγορία. Αυτό πιστεύω ότι θα ακόμη πιο δύσκολο σε σχέση με πέρσι, διότι θεωρώ πως τη φετινή χρονιά το πρωτάθλημα θα είναι πολύ πιο ανταγωνιστικό από ότι ήταν το περσινό».\n– «Θεωρώ πώς η Παναχαϊκή, η Ολυμπιάδα και Αίολος Αγυιάς, καθώς επίσης και οι νησιώτικες ομάδες, Κεφαλονιά, Ληξούρι και Ζάκυνθος που κινήθηκαν δυναμικά στο μεταγραφικό παζάρι, θα έχουν τον πρώτο λόγο για τις πρώτες θέσεις στην κανονική διάρκεια του πρωταθλήματος. Από εκεί και πέρα ο τίτλος θα κριθεί στα πλέι-οφ. Πάντως, έχω και την πεποίθηση ότι και φέτος δεν θα λείψουν οι εκπλήξεις, μιας και με τους καινούργιους κανονισμούς, οι οποίοι με βρίσκουν απολύτως σύμφωνο, δίνεται η δυνατότητα να υπάρχει ενδιαφέρον σε κάθε αγώνα μέχρι και το τελευταίο σφύριγμα των διαιτητών».\nTagsΓΙΑΝΝΗΣ ΜΠΑΖΙΝΑΣΝΕΟΙ ΕΣΠΕΡΟΥ/ΑΟΠΑ\nΔημήτρης Μαντάς: Θεραπείες για να προλάβει την ...\nΓιάννης Μπαζίνας: «Βαδίζουμε στην ίδια λογική και φιλοσοφία του Έσπερου»\nΓιάννης Μπαζίνας: «Η χρονιά για τους Νέους Έσπερου/ΑΟΠΑ είναι πετυχημένη!»


Κορωνοϊός: Ελπιδοφόρα τα αποτελέσματα της μελέτης ισραηλινού φαρμάκου στην Αθήνα -\nΚορωνοϊός: Ελπιδοφόρα τα αποτελέσματα της μελέτης ισραηλινού φαρμάκου στην Αθήνα\nΗ κλινική μελέτη πραγματοποιήθηκε σε νοσοκομεία της Αθήνας υπό την καθοδήγηση του καθηγητή Σωτήρη Τσιόδρα\nΑπό επιτυχία στέφθηκε η κλινική μελέτη ισραηλινού φαρμάκου για τον κορωνοϊό, που πραγματοποιήθηκε σε νοσοκομεία της Αθήνας υπό την καθοδήγηση του καθηγητή Σωτήρη Τσιόδρα, σύμφωνα με δημοσίευμα της Jerusalem Post.\nΤο 93% των βαριά ασθενών με κορωνοϊό που το έλαβαν πήρε εξιτήριο εντός πέντε ημερών.\nΟ στόχος της έρευνας στην Αθήνα\nΤο εισπνεόμενο φάρμακο βασίζεται στην πρωτεΐνη CD4, που ανιχνεύεται φυσικά στον ανθρώπινο οργανισμό. Αγκιστρώνεται στην επιφάνεια της κυτταρικής μεμβράνης και ρυθμίζει, μεταξύ άλλων, τη λεγόμενη «θύελλα κυτοκινών», η οποία ευθύνεται για τη ραγδαία επιδείνωση ορισμένων ασθενών με κορωνοϊό.\nΕτικέτες Ισραήλ, κλινική μελέτη, φάρμακο για κορωνοϊό\nΚλιματική κρίση: Έκθεση του ΟΗΕ δείχνει ότι η υπερθέρμανση του πλανήτη επιταχύνεται


Backup appliances: Μια αγορά σε άνοδο - Biztech\nΣημαντική ετήσια αύξηση 26,8% στην αγορά των backup appliances καταγράφει η IDC στην περιοχή ΕΜΕΑ το δεύτερο εξάμηνο του 2018, ένα ποσοστό που μεταφράζεται σε 240 εκατομμύρια δολάρια.\nΠρόκειται για τη δεύτερη συνεχόμενη περίοδο διψήφιας ανάπτυξης για την συγκεκριμένη αγορά, η οποία το πρώτο εξάμηνο του 2018 έληξε με αύξηση 19% σε σύγκριση με το πρώτο εξάμηνο του 2017.\n«Τα ανοικτά συστήματα συνεχίζουν να αποτελούν την κινητήρια δύναμη για την αγορά backup appliances στην περιοχή EMEA, με αύξηση των πωλήσεων κατά 25,7%, αγγίζοντας τα 214,9 εκατομμύρια δολάρια», ανέφερε η Jimena Sisa, ερευνήτρια EMEA Storage Systems της IDC. «Εν τω μεταξύ και στα συστήματα mainframe παρατηρήθηκε αύξηση, οδηγώντας σε μια ισχυρή ετήσια ανάπτυξη της τάξης του 37,3% κατά τη διάρκεια του δεύτερου τριμήνου».\nΗ έρευνα της IDC αφορά τα συστήματα PBBA (purpose-built backup appliance). Πρόκειται για αυτοτελή συστήματα δίσκων που χρησιμοποιούνται ως προορισμός αντιγράφων ασφαλείας. Περιλαμβάνουν χαρακτηριστικά όπως deduplication, συμπίεση, κρυπτογράφηση, απομακρυσμένη αναπαραγωγή και interface υποστήριξης. Ορισμένες λύσεις PBBA ενσωματώνουν το λογισμικό δημιουργίας των αντιγράφων ασφαλείας, ενώ άλλες χρησιμεύουν μόνο ως στόχος για δεδομένα κάποιας τρίτης εφαρμογής backup. Οι μεγαλύτεροι παίκτες στο συγκεκριμένο χώρο είναι οι Dell, Veritas, HPE, IBM, Quantum, Barracuda, Oracle, Fujitsu, Exagrid, HDS, Unitrends και Falconstor Software.\nΤα έσοδα της αγοράς PBBA στη Δυτική Ευρώπη αυξήθηκαν κατά 26,6% σε ετήσια βάση το 2ο τρίμηνο του 2018 αγγίζοντας τα 184,3 εκατομμύρια δολάρια.\n«Ο ψηφιακός μετασχηματισμός αναγκάζει τις ευρωπαϊκές επιχειρήσεις να επενδύσουν σε έργα που στοχεύουν στον εκσυγχρονισμό του data center τους με λύσεις που δεν προσφέρουν μόνο ποιότητα και επικύρωση δεδομένων, αλλά και σταθερότητα, αξιοπιστία και διαθεσιμότητα που είναι εξίσου κρίσιμα για την επιτυχία του ψηφιακού μετασχηματισμού», ανέφερε η Sisa. «Η αγορά PBBA παρουσιάζεται ιδιαίτερα ενισχυμένη στη Δυτική Ευρώπη, καθώς ορισμένοι κατασκευαστές έχουν ενσωματώσει στα προϊόντα τους προηγμένες λειτουργίες ελέγχου δεδομένων και cloud υποστήριξη».\nΗ αγορά PBBA της Κεντρικής και Ανατολικής Ευρώπης, Μέσης Ανατολής και Αφρικής (CEMA) ακολούθησε τη γενική τάση της ΕΜΕΑ, σημειώνοντας αύξηση 27,3% το δεύτερο τρίμηνο του έτους. Η κύρια ώθηση της αγοράς προήλθε από τα ανοικτά συστήματα, ενώ οι λύσεις mainframe παρέμειναν στάσιμες. Σε υποπεριφερειακό επίπεδο, οι αγορές της Κεντρικής και Ανατολικής Ευρώπης (CEE) και της Μέσης Ανατολής και της Αφρικής παρουσίασαν αύξηση εσόδων, αλλά η περιοχή CEE κατέγραψε τη μεγαλύτερη ανάπτυξη, σε ποσοστό κατά 40%, λόγω της αυξημένης ζήτησης από τις μεγαλύτερες χώρες.\n«Αυτό που αναζητούν οι πελάτες όλο και περισσότερο είναι όχι μόνο το backup, αλλά και τη γρήγορη αποκατάσταση των δεδομένων, κάτι που είναι ζωτικής σημασίας για την επιχείρησή τους», δήλωσε η Marina Kostova, υπεύθυνη της IDC CEMA. «Αυτό αποδεικνύεται ένα από τα μεγαλύτερα πλεονεκτήματα για την αγορά των backup appliances που θα υποστηρίξει τη ζήτηση, παρά τις αναδυόμενες νέες τεχνολογίες και προσεγγίσεις στο θέμα των αντιγράφων ασφαλείας. Η τάση αυτή ισχύει ιδιαίτερα για την περιοχή CEMA, όπου η διείσδυση του cloud είναι πιο αργή σε σύγκριση με τη Δυτική Ευρώπη».


Απόσπασμα από μια συνέντευξη της Ελεάνας στο ηλεκτρονικό μαγκαζίνο Getlife.gr: – Πως ξεκίνησε η ιδέα για να ασχοληθείτε με το κόσμημα; Είμαι αρχιτέκτων-μηχανικός στο επάγγελμα. Ωστόσο ειδικά η αρχιτεκτονική σύνθεση, ο σχεδιασμός πάντα μου ασκούσε ιδιαίτερη έλξη! Από την άλλη ως γυναίκες έχουμε μια τάση προς το κόσμημα. Το κόσμημα λοιπόν ως κατασκευή με τράβαγε ανέκαθεν, πάντα σκεφτόμουν τι ωραία που θα ήταν αν μπορούσα να ασχοληθώ και μ’ αυτό. Δεν μου έμενε όμως ώρα…\nΤα λουλούδια έδιναν πάντα έμπνευση για χίλιες δυο καλλιτεχνικές ιδέες και στο «Άνθος» είναι το Α και το Ω της ύπαρξής του. Όχι μόνον λόγω του τίτλου της ιστοσελίδας «Άνθος Σφυρήλατον» αλλά και γιατί προσφέρουν πάντα στην Ελεάνα μοναδικές καλλιτεχνικές ιδέες για την δημιουργία κοσμημάτων πάνω σε ευφάνταστα σχέδια. Πιο κάτω περιηγηθείτε σε μερικά από αυτά:\nΤα χειροποίητα περιδέραια «Περικοκλάδες» ανήκουν στη συλλογή «Πανδαισία» στο «Άνθος Σφυρήλατον». Πρόκειται για μια αληθινή πανδαισία χρωμάτων γιατί στολίζονται με πολύχρωμους ημιπολύτιμους λίθους μωβ αμέθυστου, λευκού χαλαζία, μαύρου αιματίτη, κόκκινων κοραλλιών και διάφορων άλλων κρυστάλλων σε αρμονική χρωματική συστοιχία, πλεγμένων αναμεταξύ τους με σύρματα αρζαντό ή ορείχαλκου, θυμίζοντας έντονα περικοκλάδες. Στη «Μωβ Περικοκλάδα» ο αμέθυστος και ο λευκός χαλαζίας συνδυάζονται φίνα με το χρυσαφί χρώμα των δύο μπρούντζινων φύλλων. Στη…\nΣτη χειροποίητη συλλογή κοσμημάτων «Φύλλα» ανήκουν και τα «Δαφνόφυλλα». Και εδώ φαίνονται δύο περιδέραια – παραλλαγές αυτού του μοτίβου: «Δαφνόφυλλα» σε ασημόχρυση έκφραση με παιχνιδίσματα λευκού χαλαζία, «δαφνόφυλλα» με μαύρο αιματίτη σε γκριζόμαυρο φόντο. Τα «Δαφνόφυλλα βρίσκουν την ασημόλευκη έκφρασή τους και στα σκουλαρίκια: Στα σκουλαρίκια «Δαφνόφυλλα» σε αρζαντό και λευκό χαλαζία. Κι οι παραλλαγές στα «Δαφνόφυλλα»…\nΤα «Φύλλα» είναι η συλλογή με τα πιο πολλά κοσμήματα. Η έμπνευση εδώ είναι ανεξάντλητη. Στις φωτογραφίες φαίνονται δυο περιδέραια – παραλλαγές του ίδιου μοτίβου. «Μακρύφυλλα» σε ασημόχρυσο περιλαίμιο ή μαύρο κηρόνημα να αγκαλιάζει το λαιμό. Παιχνιδίσματα – στολίδια οι ημιπολύτιμοι λίθοι του λευκού χαλαζία στο ένα ή του αιματίτη στο άλλο. Τα «Μακρύφυλλα» σκουλαρίκια συνδυάζονται τέλεια με το δαχτυλίδι «Ελιά». Λευκός χαλαζίας και καφετιά γρανάδα είναι οι ημιπολύτιμοι λίθοι…\nΧΕΙΡΟΠΟΙΗΤΑ ΚΟΣΜΗΜΑΤΑ ΕΜΠΝΕΥΣΜΕΝΑ ΑΠΟ ΝΟΥΦΑΡΑ & ΦΥΛΛΑ GINKGO BILOBA\nΝούφαρα και φύλλα ginkgo biloba δίνουν έμπνευση στην Ελεάνα για τη δημιουργία κοσμημάτων με μια ιδιαίτερη εικαστική άποψη. Τα σετ «Καφέ νούφαρο» και «Κόκκινο νούφαρο», που αποτελούνται από ένα γιορντάνι και σκουλαρίκια, καθώς και το περιδέραιο με τα σκουλαρίκια του «Φύλλα Ginkgo biloba» είναι αντιπροσωπευτικά αυτού του είδους.\nΚαλά Χριστούγεννα σε όλους! Κι ας έρθει το 2017 με ελπίδα, συντροφικότητα, δύναμη και ειρήνη… ΧΡΟΝΙΑ ΠΟΛΛΑ!\nΕΝΑ ΓΟΥΡΙ 2017 ΕΥΧΕΣ!\nΧειροποίητα “Ανθο” – Γούρια 2017: Θα τα βρείτε στο E-shop μας, χρυσαφιά ή ασημιά, είτε σαν απλά γούρια είτε σαν σκουλαρίκια, που διατίθενται και χωριστά (1 σκουλαρίκι) και σαν ζευγάρι.\nΧΕΙΡΟΠΟΙΗΤΑ ΣΚΟΥΛΑΡΙΚΙΑ «ΠΕΤΑΛΟΥΔΕΣ / ΜΑΚΡΥ»\nΣκουλαρίκια από φύλλο ορείχαλκου σφυρήλατο και παλαιωμένο, με επάργυρο σύρμα και επάργυρα άγκιστρα. Ενδεικτικές διαστάσεις μοτίβου: 2,3 Χ 2,6 εκ. Κρέμαση: 6 εκ.\nΟΙ ΓΙΟΡΤΕΣ ΕΦΘΑΣΑΝ!\nΟι Γιορτές έφθασαν! Οι πιο θερμές ευχές μας θα σας συνοδεύουν όλες αυτές τις ημέρες αναμονής μέχρι τα Χριστούγεννα και μέσα στο εορταστικό διάστημα των γιορτών των Χριστουγέννων και της Πρωτοχρονιάς. Σίγουρα τώρα είναι ο καιρός να σκεφθούμε ένα μικρό … ‘λαμπερό’ δώρο για τις φίλες μας, για τον εαυτό μας. Εδώ στο «Άνθος» δουλεύουμε για σας το χειροποίητο κόσμημα σε μορφές ιδιαίτερες, μοναδικές… Και σε τιμές προσιτές, μέσα σε πανέμορφες συσκευασίες. Οι πόρτες του…


Φθηνές πτήσεις από Καβάλα Μ. Αλέξανδρος προς Τορόντο Μπάτονβιλ με την gr.skyscanner.com\nΑεροπορικά από Καβάλα Μ. Αλέξανδρος για Τορόντο Μπάτονβιλ\nΣτοιχεία πτήσης Καβάλα Μ. Αλέξανδρος για Τορόντο Μπάτονβιλ\nΠόσες αεροπορικές εταιρείες πραγματοποιούν απευθείας πτήσεις από Καβάλα Μ. Αλέξανδρος προς Τορόντο Μπάτονβιλ;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Καβάλα Μ. Αλέξανδρος προς Τορόντο Μπάτονβιλ.\nΔείτε τις πτήσεις από Καβάλα προς Τορόντο και βρείτε τα φθηνότερα εισιτήρια με τη Skyscanner\nΗ Skyscanner είναι μία γρήγορη και απλή μηχανή αναζήτησης η οποία συγκρίνει ανάμεσα σε εκατοντάδες πτήσεις όλων των μεγάλων αερογραμμών και ταξιδιωτικών πρακτορείων και βρίσκει για εσάς τις καλύτερες προσφορές και τα πιο φθηνά αεροπορικά εισιτήρια προς Τορόντο από Καβάλα.\nΠοια είναι η καλύτερη ημερομηνία για να κλείσετε τα εισιτήρια σας από Καβάλα προς Τορόντο?\nΒεβαιωθείτε πως θα εξασφαλίσετε την καλύτερη τιμή για τα αεροπορικά σας εισιτήρια. Βρείτε την κατάλληλη ημερομηνία για να κλείσετε τα εισιτήρια σας από Καβάλα προς Τορόντο απλά χρησιμοποιώντας το εργαλείο μας «Η καλύτερη στιγμή για κράτηση».\nΧρήσιμες πληροφορίες πριν την κράτηση των εισιτηρίων σας από Καβάλα προς Τορόντο\nΑπόσταση από Τορόντο προς Καβάλα\nΧρόνος πτήσης από Τορόντο προς Καβάλα\nΠοιες αεροπορικές εταιρείες έχουν τα φθηνότερα αεροπορικά εισιτήρια από Καβάλα προς Τορόντο\nΠοιες αεροπορικές εταιρείες πετάνε απευθείας για Τορόντο από Καβάλα.\nΚατεβάστε την εφαρμογή της Skyscanner και δείτε αναλυτικά κι εύκολα όλες τις δυνατότητες που σας προσφέρει η Skyscanner για το ταξίδι σας από Καβάλα προς Τορόντο.


Ο ΠΑΡΛΑΠΙΠΑΣ: Κοντογιώργης:Ζούμε υπό καθεστώς 2πλής κατοχής, ντόπιας κ ξένης,οφείλουμε να εξεγερθούμε!\n«..Ο πρόεδρος της Δημοκρατίας, κ. Προκόπης Παυλόπουλος στις 27/10/2016, σε δημόσιο λόγο του αναφέρθηκε σε πρόσφατες αποφάσεις του Δικαστηρίου Ευρωπαϊκής Ένωσης. Βάσει αυτών το «Μνημόνιο» δεν\nΤο Δικαστήριο Ε. Ε. αποφάσισε ότι αυτό το «Μνημόνιο» ΔΕΝ ΑΠΟΤΕΛΕΙ ΠΡΑΞΗ ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ ή και της ΚΕΝΤΡΙΚΗΣ ΕΥΡΩΠΑΪΚΗΣ ΤΡΑΠΕΖΑΣ. Όσον αφορά δε την Ευρωομάδα (Eurogroup) αυτή ΔΕΝ ΠΑΡΑΓΕΙ ΕΝΝΟΜΑ ΑΠΟΤΕΛΕΣΜΑΤΑ ΕΝΑΝΤΙ ΤΡΙΤΩΝ, γιατί δεν περιλαμβάνεται στο άρθρο 13, περί «θεσμικών οργάνων», στη θεμελιώδη Συνθήκη της Λισσαβόνας, (Συνθήκη Ευρωπαϊκής Ένωσης). Άρα, η Ευρωομάδα (Eurogroup) και όσοι κατ’ εντολή της συντάσσουν, επιβάλλουν και ελέγχουν «Μνημόνια» είναι οντότητες που παρανομούν και οι πράξεις τους παράνομες..»


Το συγκεκριμένο πρότζεκτ είναι υπό την αιγίδα του ιδρύματος «The Jon Bon Jovi Soul Foundation», στόχος του οποίου είναι «να σπάσει τον κύκλο της πείνας, της φτώχειας και της έλλειψης στέγης».\nΔημοσιευση: 25/11/2019 - 17:29\nΑν και είναι κυρίως γνωστός για τη μουσική του, ο Bon Jovi έχει πάθος με το φαγητό και με το να συντρέχει συμπολίτες του που βρίσκονται σε ανάγκη. Γι' αυτόν τον λόγο άνοιξε τα δύο JBJ Soul Kitchen: το πρώτο, στην περιοχή Red Bank του Νιου Τζέρσεϊ, τον Οκτώβριο του 2011 και το δεύτερο το 2016 στην περιοχή Toms River, περιοχή με μεγάλες καταστροφές λόγω του κυκλώνα Sandy, τέσσερα χρόνια νωρίτερα.\n«Όλοι είναι ευπρόσδεκτοι στα τραπέζια μας, όπου στο μενού υπάρχουν προϊόντα ντόπιας παραγωγής, αξιοπρέπεια και σεβασμός» επισημαίνεται σε ανακοίνωση των εστιατορίων Soul Kitchen. Δεν υπάρχει δυνατότητα κράτησης, όποιος έλθει πρώτος, αυτός κάθεται και σερβίρεται, αλλά δίνεται προτεραιότητα σε όσους δεν αντέχουν το κόστος ενός ζεστού πιάτου. Στο μενού δεν αναγράφονται τιμές, όσοι έχουν την οικονομική δυνατότητα να φάνε έξω ενθαρρύνονται να κάνουν μια δωρεά 20 ευρώ. Όσοι δεν έχουν αυτή τη δυνατότητα ενθαρρύνονται να βοηθήσουν εθελοντικά είτε στο σερβίρισμα, είτε στην κουζίνα. Τα πιάτα είναι από αυτά που «σου τρέχουν τα σάλια»: «Orange Ginger Sesame Chicken», «Soul Seasoned Cod Fillet over Pasta» και «Roasted Vegetable Quinoa», για παράδειγμα.\nΣύμφωνα με το ιστότοπο του Soul Kitchen, το 54% των γευμάτων που έχουν έως σήμερα προσφερθεί πληρώθηκε με δωρεές και για το υπόλοιπο 46% προσφέρθηκε εθελοντική εργασία.


Πλημμύρες!!! - CorfuPress.com\nΚείμενο: ΔΗΜΗΤΡΑ ΚΟΥΦΟΓΕΩΡΓΟΥ\nΕν έτη 2021 με τεχνολογία που σε πηγαίνει όχι μόνο στο Φεγγάρι αλλά και στον Άρη, η γη, οι πόλεις της και η ύπαιθρος πλημμυρίζει με μία μπόρα!!! Με μία συνεχόμενη βροχή!!! Θα ήταν αστείο, αν δεν μπορούσε να αποβεί τραγικό!!! Γιατί όμως συμβαίνει αυτό;\nΕίναι δυνατόν οι όλες κυβερνήσεις διαχρονικά και η τοπική διοίκηση να μην γνωρίζουν τι σημαίνει στράγγιση; Στράγγιση στις πλατείες, στους δρόμους, στα χωράφια, στις αυλές των σχολείων. Δεν γνωρίζουν ότι υπάρχουν ήδη στραγγιστικά έργα (ελάχιστα και πίσω από τις σύγχρονες ανάγκες) τα οποία πρέπει να λειτουργούν στην βροχόπτωση για να μην βρεχόμαστε όταν περπατάμε, να μην πνιγόμαστε όταν υπάρχει μπόρα; Για να γίνει όμως αυτό πρέπει να συντηρούνται τακτικά και να είναι καθαρισμένα από το χώμα, τα σκουπίδια και τα φύλλα, για να λειτουργήσουν!\nΕίναι δυνατόν να μην καταλαβαίνουν ότι όσο επεκτείνεται η οικοδόμηση περιοχών, όσο επιβαρύνονται οικιστικά χωριά και πόλεις, όσο εγκαταλείπεται η ύπαιθρος από ανθρώπους και ζώα, μένουν ακαλλιέργητες μεγάλες αγροτικές εκτάσεις, ανάλογα πρέπει να επεκτείνονται και τα αντιπλημμυρικά έργα και οι ανάλογες υποδομές;\nΓιατί οι δημόσιες δαπάνες για νέες υποδομές πολιτικής προστασίας και για την συντήρηση των υφιστάμενων είναι ελάχιστες έως μηδενικές. Επαφίεται τα τελευταία χρόνια σε ανάθεση έργου σε ιδιωτικές εταιρείες η συντήρηση. Αν περισσέψουν χρήματα καθαρίζουν. Δεν έχουν, τέλος. Η ασφάλεια των πολιτών, ακόμα και μικρών μαθητών, δεν είναι προτεραιότητα – και δεν ήταν ποτέ- ούτε για την κυβέρνηση ούτε για την Περιφέρεια και τις Δημοτικές αρχές. Η δικαιολογημένη αγανάκτηση γίνεται ΟΡΓΗ όταν η πλημμύρα κοστίζει σε περιουσίες και ζωές. Όταν γίνεται πλημμύρα σε περιοχές όπου υπάρχουν δημόσια έργα όπως σε Επαρχιακή, Δημοτική οδοποιία και αιτία είναι και η ελλιπής κατασκευή στραγγιστικών έργων και διευθέτησης των παράπλευρων βρόχινων υδάτων σε ασφαλή ροή προς τη θάλασσα με νέα έργα, νέα ρέματα, νέα ποτάμια. Εδώ έχουνε ξεχάσει να συντηρήσουν και να καθαρίσουν τα υπάρχοντα ρέματα , όχι να κατασκευάσουν καινούρια.\nΓνωρίζουμε ότι η κατασκευή νέων οικοδομών για στέγαση των κατοίκων και των τουριστών γίνεται άναρχα με σκοπό κύρια την εξυπηρέτηση των συμφερόντων του μεγαλοκατασκευαστικού και τουριστικού κεφαλαίου. Δεν γνωρίζει όμως το κράτος και η δημόσια αρχή ότι για να γίνει η οικοδόμηση αυτή τουλάχιστον ασφαλής χρειάζεται πολεοδομικό σχέδιο που να καθορίζει πολεοδομικά τετράγωνα , δρόμους , πλατείες, σχολεία και αντιπλημμυρικά έργα, στράγγισης και διοχέτευσης των ομβρίων, το οποίο φορτίο γίνεται μεγαλύτερο λόγω αφαίρεσης εδάφους απορρόφησης νερού και μετατροπής του σε τσιμεντοποιημένη επιφάνεια; Απαιτείται λοιπόν κατασκευή νέων ρεμάτων και ποταμών προς τη θάλασσα.\nΧρειάζεται να δοθούν δημόσια χρήματα για την κατασκευή όλων αυτών των έργων, ώστε η ζωή μας να γίνεται ανθρώπινη και ασφαλής. Τα δημόσια χρήματα όμως πού πάνε; Μήπως για ανακεφαλαιοποίηση των τραπεζών, επιδοτήσεις μεγαλοεπιχειρηματιών, πολεμικές δαπάνες για το ΝΑΤΟ, όλα για την κερδοφορία του κεφαλαίου;\nΑς αναλογιστούμε όλοι και η ΟΡΓΗ να εκδηλωθεί σε σωστή κατεύθυνση προς την πάλη των εργαζομένων για μια ανώτερη κοινωνική οργάνωση με κεντρικό σχεδιασμό που θα έχει επίκεντρό της τον άνθρωπο, ώστε να οδηγηθούν τα πράγματα στη ζωή που μας αξίζει να έχουμε όλοι, χωρίς να καιγόμαστε όταν πιάνει κάπου φωτιά, χωρίς να πνιγόμαστε όταν βρέχει.\n*Είναι Πολιτικός Μηχανικός


13/06/2019: Ημερήσιες ερωτικές αστρολογικές προβλέψεις - ΖΩΔΙΑ - XrimaOnline.gr\n13/06/2019: Ημερήσιες ερωτικές αστρολογικές προβλέψεις\nΖΩΔΙΑ UPD 14:35 13/06/19, 14:26\nΗ ερωτική σου ζωή δεν φείδεται ούτε ευκαιριών, ούτε προτάσεων για σένα, καμιά τους όμως δεν φαίνεται να έχει τις προϋποθέσεις μιας σχέσης με διάρκεια και πολύ περισσότερο έμπιστης. Αν μάλιστα είσαι ήδη σε μια σχέση, δεν αποκλείεται να «σου μπουν ψύλλοι στ’ αυτιά» κι όχι άδικα. Αν όμως απλά ενδιαφέρεσαι να περάσεις όμορφα, τότε δεν έχεις παρά να «ποντάρεις» σε ένα ταξίδι ή μια εκδρομή που θα σου μείνει αξέχαστη!\nΖήσε το σήμερα και αξιοποίησε άμεσα τις ευκαιρίες που σου παρουσιάζονται, χωρίς όμως να τρέφεις «μεγάλες προσδοκίες», αφού πρακτικά αυτές είναι που σου «φουσκώνουν» το μυαλό ή σε παγιδεύουν σε λάθος επιλογές και υπερεκτιμημένες καταστάσεις. Επιπλέον, ένα προσωπικό θέμα φίλου ή φίλης, σου εμφανίζεται με τρόπο που απέχει πολύ από την αλήθεια, με κίνδυνο να μπλέξεις σε «απείρου κάλλους» καταστάσεις!\nΑπό βιτρίνα «σκίζεις», καθώς όμως τίποτα δεν είναι σαφές, δημιουργούνται όλες οι προϋποθέσεις για να υπάρξει μια κρίση εμπιστοσύνης ή ένα ακόμη κυνήγι φαντασμάτων στα προσωπικά σου. Μάλιστα παρά τις όποιες προσπάθειες να παρουσιαστούν τα πράγματα περίπου ιδανικά, στην πράξη συμβαίνουν τα εντελώς αντίθετα κι αν δεν είσαι εσύ που προσπαθείς να καλύψεις τα ίχνη σου, τότε κάποιος/α άλλος/η το κάνει!\nΟ «υπερβάλλων ζήλος» σου προς ένα πρόσωπο μπορεί να παρεξηγηθεί ή να δώσει δικαιώματα, οπότε φρόντισε να κρατήσεις τις αποστάσεις σου, ιδιαίτερα αν είσαι ήδη σε μια σχέση. Επιπλέον, δεν αποκλείεται να σου προσάψουν κατηγορίες για κάτι που ούτε καν πέρασε από το μυαλό σου. Αν πάλι είσαι μόνος/η, τότε μπορεί να έχεις μια κατάκτηση, που θα σου προσφέρει έντονες συγκινήσεις, όχι όμως και την… απαλλαγή σου από προβλήματα!\nΚάποιος/α αγγίζει τις ευαίσθητες «χορδές» σου αλλά οι συνθήκες δεν επιτρέπουν κάτι περισσότερο για την ώρα, μάλλον λόγω απόστασης ή «αντικειμενικών περιορισμών», που όμως δεν αποκλείεται να είναι και μια εύσχημη πρόφαση. Τελικά όμως μια «ασαφής» υπόσχεση για το μέλλον, που σε τονώνει συναισθηματικά και αφήνει την φαντασία σου να «οργιάζει», είναι προτιμότερη από μια διάψευση ή απιστία!\nΗ Αφροδίτη και ο Άρης συμβάλλουν σε μια αξιοσημείωτη κινητικότητα στα προσωπικά σου και σε ποικίλα «παιχνίδια», ωστόσο σε αυτήν την φάση έλκεις ακατάλληλα για σένα και αναξιόπιστα άτομα κι αν υπάρξει μια νέα γνωριμία καλό είναι να μην παρασυρθείς από τις εντυπώσεις, αφού το «πρόσωπο» άλλο δείχνει κι άλλο είναι! Επιπλέον, φαίνεται πως κάποιος/α εξωραΐζει τις καταστάσεις για να επωφεληθεί προσωπικά.\nΕπικοινωνιακά «το ‘χεις» κι όλα δείχνουν «ειδυλλιακά», αν όμως πάρεις την υπόθεση σου πολύ στα σοβαρά, είναι πολύ πιθανό να διαψευστείς και να πληγωθείς. Αν πάλι σου προκύψει ένα… καυτό επεισόδιο με ένα πρόσωπο που κινείται στον χώρο της εργασίας σου, το πρώτο που πρέπει να θυμάσαι είναι το ότι η παρουσία σου σε μια «θέση- κλειδί» είναι το «αφροδισιακό» της άλλης πλευράς κι όχι τόσο ο έρωτας!\nΦαίνεται πως ένας μεγάλος έρωτας γεννιέται κι αν είσαι μόνος/η, δεν έχεις παρά να τον ζήσεις, εξαντλώντας τον ρομαντισμό σου. Υπάρχει βέβαια σοβαρό ενδεχόμενο να πρόκειται για μια κατάσταση απιστίας από την άλλη πλευρά αλλά αυτό δεν σε αφορά και τόσο από την στιγμή που θα «ανέβεις» ψυχολογικά και θα περάσεις όμορφα. Αν βέβαια είσαι ήδη σε μια σχέση, τότε είναι εύκολο να… κυλήσεις κι εσύ προς την απιστία!\nΗ «ανέμελη» Αφροδίτη απέναντί σου είναι βέβαια μια καλή αφετηρία για να κάνεις αυτό που θέλεις, χωρίς τύψεις κι ενοχές. Είναι βλέπεις κι αυτός ο πειρασμός που σου γνέφει και δεν σε αφήνει να… αγιάσεις, πολύ περισσότερο αν συνδυάζεται και με μια «μεγάλη ζωή»! Ωστόσο το καθαυτό πρόβλημα ξεκινά από την στιγμή που είσαι ήδη σε μια σχέση κι ίσως είναι προτιμότερο να αρκεστείς στα όσα ωραία δημιουργεί η… φαντασία σου!\nΣήμερα έχεις τις «κάψες» σου αλλά τίποτε δεν είναι όπως φαίνεται, πρόσεξε λοιπόν μήπως «σου βάλουν λόγια» για ένα πρόσωπο, καθαρά και μόνον από αντιζηλία. Ακόμη, μια προσωπική σου υπόθεση φαίνεται να έχει κάποιες ασαφείς πτυχές, τις οποίες καλό είναι να διευκρινίσεις για να μην πάρεις μια λάθος απόφαση αλλά και για να μην κρίνεις άτομα ή καταστάσεις με τα παραποιημένα στοιχεία που θα σου δοθούν!\nΗ Αφροδίτη στους Διδύμους διευρύνει τον κοινωνικό σου κύκλο, φέρνοντας σε κοντά και σε ένα πρόσωπο που δείχνει να ενδιαφέρεται για σένα, μην βιαστείς όμως να… ανταποκριθείς, αφού τελικά η πραγματικότητα μπορεί να είναι διαφορετική από αυτήν που νομίζεις. Και κυρίως μην βιαστείς να ξοδέψεις τα χρήματά σου για να εντυπωσιάσεις κάποιον/α, αφού όταν πάρει αυτό που θέλει, ύστερα θα σε αφήσει «μπουκάλα»!\nΟ Άρης στον 5ο ηλιακό οίκο σου είναι «δίκοπο μαχαίρι» για τα προσωπικά σου, αφού από την μια πλευρά σε ωθεί να αφοσιωθείς ολόψυχα στο ταίρι σου, από την άλλη όμως θες να έχεις και μια ανάλογη «σούπερ» ανταπόκριση! Κι εδώ το πρόβλημα είναι ότι όποιος/α κι αν πιέσει τα πράγματα, δεν θα βρει απέναντί του μια «καθαρή» στάση αλλά μια σειρά «διπλωματικών» ενεργειών που απλά ρίχνουν «στάχτη στα μάτια»!


Οι ανασκαφές στη Βεργίνα\nΣε μικρή απόσταση νοτιοανατολικά του χωριού της Βεργίνας ήταν χτισμένο το ανάκτορο της αρχαίας πρωτεύουσας σε ασφαλή θέση με υπέροχη θέα. Πρόκειται για ένα οικοδόμημα που είχε μήκος 104,5 μέτρα και πλάτος 88,5 μέτρα και χρονολογείται στον 4ο αιώνα π.Χ. Το ανάκτορο οργανώνεται γύρω από μεγάλη περίστυλη αυλή και περιλαμβάνει ιερό (Θόλοι) αφιερωμένο στον Ηρακλή Πατρώο και πολυτελείς χώρους συμποσίων για τον βασιλιά και τους αξιωματούχους. Σε έναν από αυτούς σώζεται μωσαϊκό δάπεδο.\nΠολύ κοντά στη βόρεια πλευρά του ανακτόρου και σε απόσταση μόλις 60 μέτρα, αποκαλύφθηκε το θέατρο της πόλης.\n(Βεργίνα, αρχαίο θέατρο)\nΟι βασιλικοί τάφοι στα ΒΔ της πόλης. Στην ομάδα περιλαμβάνονται δύο μακεδονικοί τάφοι, ο λεγόμενος "τάφος του Ρωμαίου" ιωνικός, ναόσχημος των αρχών του 3ου αιώνα π.Χ., και ο "τάφος της Ευρυδίκης", που πιθανότατα ανήκει στη μητέρα του Φιλίππου Β' και χρονολογείται γύρω στο 340 π.Χ. Επίσης, τρεις κιβωτιόσχημοι του 5ου και 4ου αιώνα π.Χ. και τέσσερις λακκοειδείς της υστεροαρχαϊκής εποχής.\n(Ο τάφος της Ευρυδίκης)\nΣτην ομάδα περιλαμβάνονται τρεις Μακεδονικοί τάφοι και ένας κιβωτιόσχημος. Ανάμεσά τους συγκαταλέγεται ο τάφος του Φιλίππου Β΄ και ένας άλλος που ανήκε πιθανότατα στον βασιλιά Αλέξανδρο Δ΄. Οι δύο αυτοί τάφοι βρέθηκαν ασύλητοι και κοσμούνται με λαμπρές τοιχογραφίες, έργα μεγάλων επώνυμων καλλιτεχνών.\n(Ο βασιλικός τάφος του Φιλίππου Β΄ και η μακέτα)\nΟ μεγάλος μακεδονικός τάφος της μεγάλης τούμπας (ο θεωρούμενος τάφος του Φιλίππου Β΄) με μήκος 9,50 μέτρα, πλάτος 4,46 και ύψος 5,30 μέτρα, είναι ο πρώτος που δεν είχε συληθεί. Το κυρίως κτίριο χωρίζεται σε θάλαμο και προθάλαμο και είναι στεγασμένο με καμάρα. Στην ορθογώνια πρόσοψη του τάφου, με τους ημικίονες, τη μαρμάρινη θύρα, τα τρίγλυφα και τις μετόπες, έχουν διατηρηθεί τα αρχικά χρώματα. Επάνω από τα τρίγλυφα και τις μετόπες βρίσκεται η ιωνική ζωφόρος, η οποία φέρει μια μεγάλη τοιχογραφία με θέμα κυνήγι μέσα στο δάσος. Δύο από τις μορφές της τοιχογραφίας μπορούν να ταυτισθούν με το Μέγα Αλέξανδρο και το Φίλιππο.\n(Ο Αλέξανδρος σε σκηνή κυνηγιού)\nΕυρήματα του θαλάμου


Ιταλία: Κύκλωμα ακρωτηρίαζε σκυλιά για… να φαίνονται επιθετικά! - Panagiotis Milas\nαπό panagiotismilas.gr 8 Ιουνίου 2021\nαπό panagiotismilas.gr 8 Ιουνίου 2021 0 Σχόλια\nΣτην εξάρθρωση κυκλώματος που είχε στο επίκεντρο ακρωτηριασμούς και εμπορευματοποίηση σκύλων, προχώρησαν οι αρχές στην Ιταλία.\nΌπως μετέδωσε η ΕΡΤ, επικαλούμενη τα Ιταλικά ΜΜΕ, έρευνα αποκάλυψε, πως στις περιοχές της Ανκόνα, Μακεράτα και Κοσέντζα, κτηνίατροι και εκτροφείς σκύλων συμμετείχαν και πραγματοποίησαν 52 παράνομους ακρωτηριασμούς αυτιών και ουρές σκύλων διαφόρων τύπων. Πρόκειται κυρίως για σκυλιά όπως pitbull και dogo argentino και τα περιστατικά φαίνεται να πραγματοποιήθηκαν μεταξύ του 2017 και του 2019.\nΤο κύκλωμα στήθηκε, ώστε τα εν λόγω σκυλιά να μπορέσουν να δείχνουν… επιθετικά, πιο άγρια! Μια σκληρή πρακτική, η οποία απαγορεύεται από τον Ευρωπαϊκό (1987) και Ιταλικό νόμο (2010) για την προστασία των κατοικίδιων.\nΟρισμένοι ακρωτηριασμοί δικαιολογήθηκαν με πλαστά κτηνιατρικά πιστοποιητικά και αποδίδονται σε κτηνιάτρους που διαμένουν στο εξωτερικό και που είτε αγνοούν τα περιστατικά, είτε δεν υφίστανται.\nΗ εν λόγω επιχειρησιακή έρευνα ονομάστηκε “Crudelia Demon”, όπως ο χαρακτήρας από το γνωστό καρτούν της Ντίσνεϊ και διήρκεσε 2 χρόνια, καταλήγοντας σε 40 ποινικές διώξεις, ανάμεσά τους 29 εκτροφέων σκύλων και 11 κτηνιάτρους.\nΒόλος: Σκότωσε γάτα και την πέταξε στα σκουπίδια – Συνελήφθη\nΠαραλία Αγίας Άννας: Γέμισε η περιοχή φόλες – Δηλητηριάστηκαν πάνω από 10 σκύλοι και γάτες


Locoid - οδηγίες χρήσης, ενδείξεις, δόσεις\nαπό 307 τρίβουν.\nLocoid - εξωτερικό συνθετικό φάρμακο με αντιφλεγμονώδη, αντιπηκτική και αντιδηματώδη δράση.\nΑπελευθέρωση τοπικοειδών στις ακόλουθες μορφές δοσολογίας:\nΚρέμα για εξωτερική χρήση: ομοιογενής, λευκό (30 g σε σωλήνες αλουμινίου, 1 σωλήνα σε κουτί από χαρτόνι).\nΑλοιφή για εξωτερική χρήση: ημιδιαφανές, ελαιώδες, μαλακό, ομοιογενές, από σχεδόν λευκό έως ανοιχτό γκρι (30 γρ. Το καθένα σε σωλήνες αλουμινίου, 1 σωλήνα το καθένα σε κουτί από χαρτόνι).\nΗ σύνθεση των 1000 mg κρέμας περιλαμβάνει:\nΔραστικό συστατικό: βουτυρική υδροκορτιζόνη - 1 mg;\nΒοηθητικά συστατικά: Παραϋδροξυβενζοϊκός βουτυλεστέρας - 0,5 mg. κετοστεαρυλική αλκοόλη - 72 mg. μακρογόλη 25 κετοστεαρυλαιθέρας - 18 mg. υγρή παραφίνη - 60 mg. μαλακή λευκή παραφίνη - 150 mg; παραϋδροξυβενζοϊκό προπυλεστέρα - 1 mg. άνυδρο κιτρικό οξύ - 4,2 mg. άνυδρο κιτρικό νάτριο - 2,8 mg; καθαρό νερό - έως 1000 mg.\nΗ σύνθεση αλοιφής 1000 mg περιλαμβάνει:\nΒοηθητικό συστατικό: βάση αλοιφής πολυαιθυλενίου - έως 1000 mg.\nΤο Locoid συνταγογραφείται για τη θεραπεία επιφανειακών, μη μολυσμένων, ευαίσθητων στη δράση τοπικών δερματικών παθήσεων των γλυκοκορτικοστεροειδών, συμπεριλαμβανομένης της ψωρίασης, του έκζεμα και της δερματίτιδας (συμπεριλαμβανομένης της επαφής, της ατοπικής, της σμηγματορροϊκής).\nΒακτηριακές λοιμώξεις του δέρματος (gram-αρνητική θυλακίτιδα, στρεπτό- και σταφυλοδερμικό, κλπ.).\nΙογενείς λοιμώξεις του δέρματος (συμπεριλαμβανομένης της ανεμοβλογιάς, απλού έρπητα, έρπητας ζωστήρας κ.λπ.).\nΠαρασιτικές και μυκητιασικές λοιμώξεις του δέρματος.\nΣυφιλητικές και φυματιώδεις αλλοιώσεις του δέρματος.\nΝεοπλασματικές μεταβολές του δέρματος (καλοήθεις και κακοήθεις όγκοι).\nΠεριαλική δερματίτιδα, ροδόχρου ακμή, ακμή,\nΠαραβιάσεις της ακεραιότητας του δέρματος (έλκη, πληγές).\nΟι νοσηλευτές και οι έγκυες γυναίκες Lokid πρέπει να χρησιμοποιούνται με προσοχή.\nΤο Lokoid χρησιμοποιείται εξωτερικά.\nΤο φάρμακο με τη μορφή μίας κρέμας χρησιμοποιείται κατά προτίμηση για οξείες και υποξενούσες διαδικασίες δέρματος που δεν σχηματίζουν μούλιασμα (διαχωρισμός μέσω της επιδερμίδας του ορρού εξιδρώματος), αλοιφή - παρουσία διήθησης, λεύκανσης, ξηρότητας.\nΤο Lokoid θα πρέπει να εφαρμόζεται με κινήσεις ελαφρού μασάζ με λεπτό στρώμα από 1 έως 3 φορές την ημέρα στο δέρμα που έχει προσβληθεί. Μετά τη βελτίωση, η συχνότητα χρήσης του φαρμάκου μπορεί να μειωθεί σε 2-3 φορές την εβδομάδα.\nΧρησιμοποιείται κατά τη διάρκεια της εβδομάδας δόση του φαρμάκου δεν πρέπει να είναι περισσότερο από 30-60 g.\nΣυστηματικές αντιδράσεις: με παρατεταμένη χρήση, καθώς και με χρήση απόφραξης ή / και εφαρμογής του Locoid σε μεγάλες επιφάνειες, μπορεί να εμφανιστούν παρενέργειες χαρακτηριστικές των συστηματικών γλυκοκορτικοστεροειδών.\nΤοπικές αντιδράσεις: ερεθισμός του δέρματος, σε ορισμένες περιπτώσεις - άλλες, τοπικές αντιδράσεις χαρακτηριστικές της εξωτερικής στεροειδούς θεραπείας.\nΟ κίνδυνος εμφάνισης αυτών των διαταραχών με το Lokoid είναι χαμηλότερος από ότι με τα φθοριωμένα στεροειδή.\nΜην εφαρμόζετε το Locoid στην περιφερική περιοχή, η οποία σχετίζεται με τον κίνδυνο εμφάνισης γλαυκώματος. Ο κίνδυνος αύξησης της ενδοφθάλμιας πίεσης συμβαίνει όταν ένα φάρμακο χτυπά συστηματικά στον επιπεφυκότα.\nΣε περίπτωση ανθεκτικής νόσου, για παράδειγμα, σε περιπτώσεις εντοπισμού πυκνών ψωριασικών πλακών στις περιοχές των γόνατων και των αγκώνων, συνιστάται η χρήση του φαρμάκου υπό τη μορφή αλοιφής, εάν είναι απαραίτητο - με αποφρακτικές επιδέσμους.\nΗ εφαρμογή του Lokoid παρουσία ατροφικών αλλαγών του δέρματος δεν είναι επιθυμητή. Ο κίνδυνος συστηματικών και τοπικών ανεπιθύμητων ενεργειών αυξάνεται όταν εφαρμόζεται σε μεγάλες περιοχές βλάβης, παρατεταμένη χρήση, στην παιδική ηλικία και με χρήση απόφραξης.\nΕάν το αποτέλεσμα απουσιάζει εντός 14 ημερών από την καθημερινή χρήση, η διάγνωση θα πρέπει να διευκρινιστεί με έναν γιατρό.\nΗ διάρκεια της θεραπείας και η δόση της πορείας θα πρέπει κατά προτίμηση να περιορίζονται στο ελάχιστο επαρκές για την ανακούφιση της παθολογικής δερματικής διαδικασίας.\nΔεν υπάρχουν διαθέσιμα δεδομένα σχετικά με την αλληλεπίδραση του Lokoid με άλλα φάρμακα.\nΑνάλογα με τη μορφή δοσολογίας, η διάρκεια ζωής είναι:\nΑλοιφή - 5 χρόνια.\nΚρέμα - 3 χρόνια.\nLocoid αλοιφή 0,1% 30g\nLocoid αλοιφή 0,1% 30g, Temmler Sr.L\nLocoid 0.1% 30g κρέμα\nLocoid γαλάκτωμα κρέμας 0.1% 30 ml, Temmler Sr.L\nLokoid λιποκρέμ 0,1% 30g, Temmler Sr.L\nΚρέμα Lokoid 0,1% 30g, Temmler Sr.L\nΤο γαλάκτωμα Lokoid Krelo 0,1% 30g


Η AMC κλέβει την παράσταση και μαζεύει χρήματα, την ώρα που οι μικροεπενδυτές παίζουν με τη φωτιά | Liberal Markets\nΠαρασκευή 4 Ιουνίου 2021, 09:04\nΗ AMC κλέβει την παράσταση και μαζεύει χρήματα, την ώρα που οι μικροεπενδυτές παίζουν με τη φωτιά\nΜία από τις μετοχές που γνωρίσαμε στο τέλος του περασμένου Ιανουαρίου ήταν αυτή της AMC Entertainment Holdings (AMC NYSE), μίας μεγάλης αλυσίδας κινηματοθεάτρων που είχε έλθει σε πολύ δύσκολη θέση αφού όλοι σχεδόν οι κινηματογράφοι της ήταν εκτός λειτουργίας από την άνοιξη του 2020.\nΔεν είναι η πιο διάσημη από τις μετοχές που ανέβηκαν εντυπωσιακά με τη στήριξη των διάφορων διαδικτυακών ομάδων όπως το Wall Street Bets του Reddit, είναι όμως αυτή που εκμεταλλεύθηκε καλύτερα τη μεγάλη άνοδο της μετοχής της, εκδίδοντας νέες μετοχές που τη βοήθησαν να μειώσει αρκετά τον μεγάλο δανεισμό της. Σε αντίθεση με την Gamestop που προσπάθησε να αποφύγει την ταύτισή της με το «κίνημα» των μικροεπενδυτών και του Redditt, η διοίκηση της AMC αποφάσισε να το εκμεταλλευθεί όσο περισσότερο γίνεται.\nΈτσι, όταν η επανεμφάνιση του κινήματος, προς το τέλος του Μαΐου, ανέβασε και πάλι τις μετοχές των αγαπημένων τους εταιρειών και έφερε τη μετοχή της AMC πάνω από τα 20 δολάρια, που ήταν το ψηλό που πέτυχε τον Ιανουάριο, η διοίκηση βρήκε την ευκαιρία που περίμενε. Εν μέσω του ενθουσιασμού των μικροεπενδυτών μετόχων της, οι οποίοι έχουν ξεπεράσει τα τρία εκατομμύρια, ξεκίνησε ένα επιθετικό πρόγραμμα πώλησης νέων μετοχών. Μέσα στη χρηματιστηριακή εβδομάδα που τελειώνει σήμερα, πούλησε 20 εκατομμύρια μετοχές. Την Τρίτη ανακοίνωσε πως πούλησε 8,5 εκατομμύρια μετοχές στο Hedge Fund Mudrick Capital, προς 27,12 δολάρια ανά μετοχή.\nΤο Mudrick τις πούλησε το επόμενο πρωί με ένα καλό κέρδος και η μετοχή έκλεισε την συνεδρίαση της Τετάρτης στα 62,55 δολάρια, σημειώνοντας άνοδο πάνω από 90%. Χθες Πέμπτη, τα πράγματα έγιναν ακόμα πιο εντυπωσιακά, καθώς πριν το ξεκίνημα της συνεδρίασης η εταιρεία ανακοίνωσε πως θα πουλούσε άλλα 11,5 εκατομμύρια μετοχές. Η αρχική αντίδραση ήταν πολύ αρνητική και η μετοχή έπεσε μέχρι τα 38 δολάρια, αργότερα όμως ανέκαμψε αφού η εταιρεία ανακοίνωσε πως ολοκλήρωσε την πώληση των μετοχών, με μέση τιμή πώλησης τα 50,86 δολάρια. Με την ανάκαμψη αυτή γύρισε σε θετικό έδαφος, σημειώνοντας άνοδο μεγαλύτερη του 80% από τα χαμηλά που είχε σημειώσει στην αρχή της συνεδρίασης. Οι διακυμάνσεις συνεχίστηκαν και η μετοχή έκλεισε την συνεδρίαση στα 51,31 δολάρια, 18% κάτω από το κλείσιμο της Τετάρτης.\nΣτην τελευταία ανακοίνωσή της, η εταιρεία με χαρά ενημέρωσε τους μετόχους της πως μετά τις πωλήσεις μετοχών που προαναφέραμε, από τις οποίες εισέπραξε σχεδόν 820 εκατομμύρια δολάρια, το σύνολο των εισπράξεων της από πωλήσεις μετοχών, μόνο στο φετινό δεύτερο τρίμηνο, έφθασε τα 1,25 δισεκατομμύρια δολάρια. Αυτά τα χρήματα της δίνουν τη δυνατότητα να αποπληρώσει ακόμα μεγαλύτερο μέρος του μακροπρόθεσμου δανεισμού της, ο οποίος είναι της τάξης των 5 δις δολαρίων, και να προχωρήσει σε επενδύσεις τώρα που οι κινηματογράφοι αρχίζουν και πάλι τη λειτουργία τους. Μέσα σε διάστημα ενός έτους, από πέρυσι την άνοιξη, η εταιρεία έχει εκδώσει τόσο πολλές νέες μετοχές που ο αριθμός τους έχει δεκαπλασιαστεί.\nΠριν 12 μήνες ήταν κοντά στα 50 εκατομμύρια και τώρα είναι λίγο πάνω από 500 εκατομμύρια. Το αξιοσημείωτο εδώ είναι πως, παρά το γεγονός πως μεγάλο μέρος των μετοχών πουλήθηκε σε πολύ χαμηλές τιμές, κάτω και από 5 δολάρια ανά μετοχή, από τον Ιανουάριο και μετά οι πωλήσεις γίνονται σε όλο και πιο ψηλές τιμές χωρίς να έχει αλλάξει τίποτα ουσιαστικά στην εταιρεία. Αυτό άλλωστε αναφέρεται και στην σημερινό ενημερωτικό σημείωμα προς τους υποψήφιους αγοραστές των 11,5 εκατομμυρίων μετοχών, μέσα στο οποίο επίσης τονίζεται πως δεδομένης της τωρινής κατάστασης της εταιρείας, οι αγοραστές των μετοχών κινδυνεύουν με μεγάλες ζημιές, ακόμα και με ολική απώλεια της επένδυσής τους. Στο ίδιο ενημερωτικό σημείωμα, η AMC αναγνωρίζει πως το μεγάλο επενδυτικό ενδιαφέρον δεν φαίνεται να σχετίζεται με την πορεία της εταιρείας αλλά με τις συνθήκες που επικρατούν στις χρηματιστηριακές αγορές.\nΜε λίγα λόγια, η εταιρεία αναγνωρίζει πως βρίσκει την ευκαιρία να βελτιώσει την οικονομική της κατάσταση πουλώντας μετοχές σε όσους έχουν τη διάθεση να πάρουν το ρίσκο να τις αγοράσουν σε αυτές τις τιμές. Και κάνει πολύ καλά, ειδικά εφόσον με τα χρήματα που μαζεύει αυξάνει τις πιθανότητες να καταφέρει να ξεπεράσει αυτή τη δύσκολη περίοδο. Το ερώτημα είναι βέβαια απλό.\nΠού βρίσκει τόσους αγοραστές για τη μετοχή της; Τι τους δελεάζει; Σίγουρα δεν μπορεί να είναι η οικονομική της κατάσταση, αφού δεν είναι καλή, ούτε οι προοπτικές της, οι οποίες είναι ακόμα αβέβαιες. Μήπως είναι το δωρεάν ποπ κορν που υποσχέθηκε να δίνει στους μετόχους της που θα επισκεφθούν τους κινηματογράφους της, σαν ένδειξη ευγνωμοσύνης για την εμπιστοσύνη που της δείχνουν; Ναι, αυτό έγινε πραγματικά, με επίσημη δήλωση του διευθύνοντος συμβούλου. Υποθέτουμε πως ούτε το ποπ κορν είναι τόσο δελεαστικό.\nΗ απάντηση είναι μάλλον απλή. Πρόκειται για μία κλασσική περίπτωση χρηματιστηριακής ευφορίας όπου η συνεχής άνοδος της τιμής δημιουργεί προσδοκίες για συνέχισή της. Και βέβαια δεν πρόκειται μόνο για μικροεπενδυτές. Ο αρθρογράφος του Bloomberg Matt Levine μας θύμισε ένα «ρητό» του George Soros, ο οποίος έχει πει πως: «όταν βλέπω μία φούσκα, αγοράζω και εγώ, ρίχνοντας λάδι στη φωτιά». Προφανώς, κάτι τέτοιο συμβαίνει και εδώ. Μπορεί οι μικροεπενδυτές να έχουν ξεκινήσει το «παιχνίδι» αλλά οι τεράστιοι όγκοι συναλλαγών και η εύκολη απορρόφηση της 20 εκατομμυρίων μετοχών που πούλησε η εταιρεία δείχνουν καθαρά πως πολλά «μεγάλα παιδιά» συμμετέχουν ενεργά σε αυτό. Όσο κερδίζουν, τόσο θα συνεχίσουν να παίζουν, και η μετοχή μπορεί να φτάσει ακόμα πιο ψηλά.\nΉδη έχει ανέβει από τα 2 δολάρια των αρχών της χρονιάς κοντά στα 60 και η χρηματιστηριακή της αξία έχει εκτοξευθεί στα 30 δισεκατομμύρια δολάρια. Προφανώς, κάποια στιγμή η συνεχής άνοδος της AMC θα τελειώσει και θα δικαιωθούν επιτέλους οι αναλυτές που εδώ και καιρό υποστηρίζουν πως είναι εξαιρετικά υπερτιμημένη. Είναι αδύνατον να πούμε πότε θα γίνει αυτό, είναι σχεδόν βέβαιο όμως πως οι διάφοροι μεγάλοι παίκτες θα αποχωρήσουν πριν τους μικρούς, οι οποίοι κινδυνεύουν να γίνουν θύματα της μεγάλης τους επιτυχίας, που τους κάνει να ξεχνούν βασικούς νόμους της φυσικής, όπως αυτούς της βαρύτητας.


Ορθρινό Ευαγγέλιο Τρίτη 25 Ιανουαρίου 2022 - Αγίου Γρηγορίου Ναζιανζηνού - ΕΚΚΛΗΣΙΑ ONLINE\nΔευτέρα, 24 Ιανουαρίου 2022 11:35\nΑρχική » ΕΥΑΓΓΕΛΙΑ » Ορθρινό Ευαγγέλιο Τρίτη 25 Ιανουαρίου 2022 – Αγίου Γρηγορίου Ναζιανζηνού\nΤο Ορθρινό Ευαγγέλιο της Τρίτης 25 Ιανουαρίου 2022. Εορτή της Ορθοδοξίας: Ο Άγιος Γρηγόριος ο Θεολόγος και Αρχιεπίσκοπος Κωνσταντινουπόλεως (Ναζιανζηνός). Ο Άγιος Αυξέντιος ο Νεομάρτυρας. Κατά Ιωάννη: Ο ποιμένας και η αυλή των προβάτων. Ο Ιησούς είναι η θύρα. Ορθρινό Ευαγγελικό απόσπασμα κατά την ημέρα εορτής του Αγίου Γρηγορίου του Θεολόγου, από πρωτότυπο και σε νεοελληνική απόδοση.\nΕυαγγελικό απόσπασμα Αγίου Γρηγορίου του Θεολόγου του Αρχιεπισκόπου Κωνσταντινουπόλεως (Ναζιανζηνού). Το παρακάτω Ευαγγέλιο αναγιγνώσκεται στους ομώνυμους Ιερούς Ναούς ή/και προς τιμήν μνήμης του Αγίου Γρηγορίου. Κανόνες ο της μικράς παρακλήσεως και οι δύο του Ιεράρχου. Καταβασίαι: «Χέρσον αβυσσοτόκον». Εις το Και νυν των αίνων «Αμαρτωλών τας δεήσεις». Στη Λειτουργία το κοντάκιο: «Ο μήτραν παρθενικήν». Κοινωνικόν: «Εις μνημόσυνον».\nΔιαβάστε επίσης το Ευαγγέλιο Τρίτης 25 Ιανουαρίου 2022, κατά την εορτή του Αγίου Γρηγορίου του Ναζιανζηνού. Ευαγγέλιο κατά Ιωάννη με τον Ιησού που είναι η θύρα και τον Ιησού που είναι ο καλός ποιμένας.\nΔείτε σε ζωντανή μετάδοση την Παράκληση ενώπιον του Ιερού Λειψάνου του Αγίου Γρηγορίου του Ναζιανζηνού με τον Όρθρο και τη Βραδινή Θεία Λειτουργία, από τον Ιερό Ναό Αγίου Βησσαρίωνος Πύλης Τρικάλων, Δευτέρα 24 Ιανουαρίου 2022 18.00 το απόγευμα.\n4 μήνες πριν ΕΥΑΓΓΕΛΙΑ25 Ιανουαρίου, Άγιος Γρηγόριος, Άγιος Γρηγόριος ο Θεολόγος, Εορτή Αγίου Γρηγορίου του Θεολόγου, ευαγγελιο, Ευαγγέλιο Όρθρου, Κατά Ιωάννη, Όρθρος\nΜΕΤΡΟ- ΗΣΑΠ : Αναστέλλονται τα απογευματινά δρομολόγια του προαστιακού στο τμήμα Κορωπί - ΚάντζαΗ Ι.Μ. Πειραιώς για την επίσκεψη του Πρωθυπουργού στους αστέγους\nΕΥΑΓΓΕΛΙΟ ΚΥΡΙΑΚΗΣ: Ευαγγέλιο και Απόστολος της Κυριακής 8 Μαΐου 2022. Οι Άγιες Μυροφόρες Γυναίκες. Γιορτή σήμερα: Άγιος Ιωάννης και Όσιος Αρσένιος. Κατά Λουκά - Εωθινό Ευαγγέλιο Δ', ΚΔ'(24) 1-12. Κατά Ιωάννη - Ευαγγέλιο Όρθρου, ΚΑ'(21) 14-25. Κατά Μάρκο - Ευαγγέλιο ΙΕ'(15) 43 - ΙΣΤ'(16) 8. Επιστολές Ιωάννου - Επιστολή Ιωάννη Α', Α'(1) 1-7.


Αργολικός Ποιμήν: ΑΤΤΙΚΟ ΠΑΡΚΟ-ΠΑΓΚΟΣΜΙΑ ΗΜΕΡΑ ΓΙΑ ΤΗΝ ΚΑΜΗΛΟΠΑΡΔΑΛΗ\nΑΤΤΙΚΟ ΠΑΡΚΟ-ΠΑΓΚΟΣΜΙΑ ΗΜΕΡΑ ΓΙΑ ΤΗΝ ΚΑΜΗΛΟΠΑΡΔΑΛΗ\nΚαμηλοπάρδαλη στο Αττικό Ζωολογικό πάρκο στην Αττική, Πέμπτη 21 Ιουνίου 2018. Η καμηλοπάρδαλη είναι ένα από τα πιο επιβλητικά είδη του ζωικού βασιλείου. Ξεχωρίζει για την ανατομία του και το είδος τους, αποτελούσε ανέκαθεν αίνιγμα για τους βιολόγους, μεταξύ άλλων και για τον Κάρολο Δαρβίνο. Οι επιστήμονες αποκωδικοποίησαν το γονίδιο της καμηλοπάρδαλης και ανακάλυψαν της μερικές μεταλλάξεις για το πως οι καμηλοπαρδάλεις φθάνουν σε ύψος σχεδόν τα έξι μέτρα και, από αυτά, τα δύο περίπου μέτρα είναι ο λαιμός τους. Παρ' όλα αυτά, μπορούν να τρέξουν με ταχύτητα έως 60 χιλιομέτρων την ώρα.\nΗ μεγαλύτερη ημέρα του χρόνου είναι και η παγκόσμια ημέρα για το ψηλότερο ζώο του κόσμου. Η παγκόσμια ημέρα για την καμηλοπάρδαλη αυτό το υπέροχο ευγενικό ζώο το οποίο όμως κινδυνεύει. Είναι θηλαστικό και φυτοφάγο. Πήρε το όνομά της από τον συνδυασμό των λέξεων «Καμήλα» και «Λεοπάρδαλη». Το σώμα της καλύπτεται από παχύ δέρμα και φέρει καφετιές κηλίδες. Το κεφάλι της φαντάζει μικροσκοπικό σε σχέση με το μακρύ λαιμό της και καταλήγει σε δύο μικρά κέρατα. Έχει μεγάλα υγρά μάτια και ευκίνητα αυτιά. Η όραση και η ακοή της είναι πολύ ανεπτυγμένες. Η καμηλοπάρδαλη ζει στην Κεντρική Αφρική.\nΚατά μέσο όρο ζει ως 30 χρόνια. Είναι κοινωνικό ζώο. Ζει σε ομάδες των 12-15 ατόμων που αποτελείται από ένα αρσενικό και τα θηλυκά με τα μικρά τους. Είναι ζώο φιλήσυχο και συνήθως τρέπεται σε φυγή για να γλιτώσει από τα σαρκοφάγα ζώα. Η νεογέννητη καμηλοπάρδαλη έχει ύψος 1,5 μέτρα και βάρος 55 κιλά. Καθημερινά η καμηλοπάρδαλη περνάει 12 ώρες βόσκοντας και κοιμάται βαθιά 20 λεπτά το 24ωρο.\nΗ Άρτα υπεδέχθη πανδήμως την Παναγία Εσφαγμένη\nΤην Κυριακή 17 Φεβρουαρίου 2019, το απόγευμα, σε κλίμα συγκίνησης, η Τοπική Εκκλησία της Άρτας και ιδιαιτέρως η ενορία Αγίου Θεράποντος Α...\nΜε μεγάλη προσέλευση η μουσική εκδήλωση για την ενίσχυση του φιλανθρωπικού έργου της Αγίας Ειρήνης Νέας Κίου\nΤο Εκκλησιαστικό Συμβούλιο και η Ερανική Επιτροπή, του ιερού Ναού Αγίας Ειρήνης Νέας Κίου διοργάνωσαν μουσική εκδήλωση για φιλανθρωπικό...\nΠρώτη Συνάντηση της Σχολής Γονέων της Ιεράς Μητροπόλεώς Αργολίδος\nΞεκίνησαν για την νέα χρόνια με τη μέριμνα και τη φροντίδα του Σεβασμιωτάτου Μητροπολίτου Αργολίδος Νεκταρίου, οι συναντήσεις της Σχο...\nΤΟ ΙΕΡΟ ΛΕΙΨΑΝΟ ΤΟΥ ΑΓΙΟΥ ΔΗΜΗΤΡΙΟΥ ΑΠΟ ΤΗΝ ΑΤΤΙΚΗ ΣΤΟ ΟΡΕΙΝΟ ΜΑΛΑΝΤΡΕΝΙ ΑΡΓΟΛΙΔΟΣ\nΣυνεχίζονται οι μηνιαίες ομιλίες πνευματικού και ποιμαντικού περιεχομένου στον Ενοριακό 'Ιερό Ναό Αγίου Αθανασίου Μαλαντρενίου.\nΕκοιμήθη σήμερα, Τρίτη 19 Φεβρουαρίου ο Σεβασμιώτατος Μητροπολίτης Γλυφάδας κ. Παύλος σε ηλικία 76 ετών.\nΑφιερωματική Εκδήλωση για τον εξ Άρτης Άγιο Μάξιμο τον Γραικό στην γενέτειρά του\nΤην Κυριακή 17 Φεβρουαρίου 2019, το απόγευμα, πραγματοποιήθηκε αφιερωματική εκδήλωση για τον εξ Άρτης Άγιο Μάξιμο τον Γραικό, στο Πνευματ...


Η αντεπίθεση που ξεκινήσαμε χτες στέφθηκε με απόλυτη επιτυχία. Η Παρασκευή είναι η μέρα μας, μας πάει καλά παραδοσιακά. Πέρασαν και οι τέσσερις επιλογές μας, που πλήρωναν καλές αποδόσεις και όχι μόνο βγήκαμε συν, αλλά πιάσαμε μέσα σε μια μέρα τον στόχο που είχαμε θέσει για όλο το Σαββατοκύριακο, δηλαδή να γυρίσουμε σε θετικό πρόσημο τον τρέχοντα μήνα. Ο σκοπός τώρα είναι να κλείσουμε με όσα περισσότερα κέρδη γίνεται τον Απρίλιο, προκειμένου να βγει ένα μηνιάτικο καλό.\nΗ χτεσινή μας στήλη: Ξεκινάει η αντεπίθεση…\nΕπτά ματς έχουμε ξεχωρίσει από το σημερινό κουπόνι, τα οποία μπήκαν σε τρία δελτία. Σιγά σιγά, όσο φτάνουμε στο τέλος της κούρσας των πρωταθλημάτων θα ποντάρουμε στο κίνητρο όλο και περισσότερο.\nΤο πρώτο μας δελτίο αποτελείται από τρεις επιλογές από την Αγγλία. Ποντάρουμε στην έδρα και το κίνητρο των ομάδων για βαθμούς. Κρίσταλ Πάλας (Premier League), Σκάνθορπ και Σάουθεντ (League One) θα μπουν σε τριάδα. Οι φιλοξενούμενες ομάδες δεν είναι αδιάφορες, ωστόσο αγωνιστικά τα φαβορί είναι οι γηπεδούχοι.\nΗ Αγγλία συνεχίζει να μας απασχολεί, καθώς έχουμε δυάδα από Championship. Η Λιντς κοντράρεται με την αδιάφορη Νόριτς. Οι γηπεδούχοι θέλουν πάση θυσία νίκη, για να περιμένουν γκέλα της Φούλαμ, προκειμένου να μπουν εκείνοι στα Playoffs και να διεκδικήσουν την επιστροφή τους στην Premier League. Η δεύτερη επιλογή που θα μπει μαζί με την Λιντς είναι το αμφίσκορο στο Μπέρμιγχαμ – Χάντερσφιλντ.\nΤέλος, η Ντόρτμουντ αναμένεται να επικρατήσει της Κολωνίας, αλλά είναι πιθανό το να δεχτεί ένα γκολ. Οι φιλοξενούμενοι ξέρουν να παίζουν καλά στην κόντρα και το 1 με g/g έχει τύχη να βγει. Παρέα του θα βάλουμε και το g/g & over στο Λας Πάλμας – Ατλέτικο. Οι νησιώτες δίνουν τρελό ρυθμό στα παιχνίδια τους, έχουν καλή μεσοεπιθετική γραμμή, αλλά πίσω είναι… παιδική χαρά.\nΑυτά για το Σάββατο! Ανανεώνουμε για αύριο με τα Κυριακάτικα, που θεωρώ ότι βγάζουν καλύτερες επιλογές…\nΥπόλοιπο : 1470,87 €\nΤριάδα από Αγγλία\nΚρίσταλ Πάλας – Μπέρνλι : 1\nΣάουθεντ – Μπέρι : 1\nΣκάνθορπ – Κόβεντρι : 1\nΚαλύτερη απόδοση τριάδας : 5,02 (novibet)\nΠιθανή επιστροφή : 301,18 €\nΔυάδα από Championship\nΛιντς – Νόριτς : 1\nΜπέρμιγχαμ – Χάντερσφιλντ : G/G\nΚαλύτερη απόδοση δυάδας : 4,19 (netbet)\nΠιθανή επιστροφή : 251,40 €\nΝτόρτμουντ – Κολωνία : 1 & G/G\nΛας Πάλμας – Ατλέτικο Μαδρίτης : G/G & over 2,5\nΚαλύτερη απόδοση δυάδας : 5,86 (betshop)\nΠιθανή επιστροφή : 293,25 €\nΝέο υπόλοιπο : 1300,87 €\nΑπρίλιος : 167,47 € (1303,40 € – 1470,87 €)\nThe post Ο αγώνας συνεχίζεται! appeared first on Stoiximabet.


Aθήνα 13.7.2009, 12:32\nΑπόφαση με θέμα: «Διαδικασία σφράγισης καταστημάτων και επιχειρήσεων από τη Δημοτική Αστυνομία» υπέγραψε ο υπουργός Εσωτερικών Προκόπης Παυλόπουλος (θα την βρείτε στα συνημμένα).\nΣύμφωνα με αυτήν, η σφράγιση καταστήματος ή επιχείρησης δικαιοδοσίας του οικείου δήμου ή κοινότητας διενεργείται από τη Δημοτική Αστυνομία μετά από έγγραφη εντολή του δημάρχου ή του προέδρου κοινότητας. Στην εντολή αναγράφονται τα στοιχεία του καταστήματος ή της επιχείρησης, ο λόγος σφράγισης, η χρονική διάρκεια αυτής και ορίζεται η ημέρα και η ώρα που θα πραγματοποιηθεί αυτή. Σφράγιση μπορεί να γίνει όλες τις ημέρες της εβδομάδας, καθ’ όλη τη διάρκεια του εικοσιτετραώρου. Η απουσία του ενδιαφερομένου κατά την υλοποίηση της σφράγισης δεν αναστέλλει τη διαδικασία.\nΗ εντολή σφράγισης επιδίδεται στον καθ’ ου η σφράγιση ή στο νόμιμο εκπρόσωπο ή σε υπάλληλο της επιχείρησης από τη Δημοτική Αστυνομία πέντε τουλάχιστον ημέρες πριν από την εκτέλεσή της, προκειμένου να γίνει δυνατή η απομάκρυνση από το κατάστημα ή την επιχείρηση των ευπαθών και ευαλλοίωτων προϊόντων και τακτοποίηση τυχόν εκκρεμοτήτων της επιχείρησης.\nΗ σφράγιση εκτελείται, την ημέρα που έχει οριστεί, από τουλάχιστον δύο δημοτικούς αστυνομικούς. Κατά τη διαδικασία της σφράγισης σφραγίζονται όλες οι είσοδοι του καταστήματος. Ως μέσα για τη διενέργεια της σφράγισης χρησιμοποιούνται ισπανικός κηρός (βουλοκέρι), μεταλλική σφραγίδα του οικείου ΟΤΑ (μολυβδοσφραγίδα) και κορδόνι. Η σφράγιση γίνεται σε εμφανές σημείο της εισόδου του καταστήματος, τοποθετουμένου του ισπανικού κηρού στις δύο άκρες του κορδονιού με το οποίο σφραγίζεται η είσοδος και τίθεται η μολυβδοσφραγίδα. Σε περίπτωση, που σύμφωνα με την οικεία νομοθεσία, σφραγίζεται τμήμα μόνο του καταστήματος ή της επιχείρησης, ή μηχανολογικός ή άλλος εξοπλισμός, η σφράγιση γίνεται με τρόπο, ώστε να τίθεται εκτός λειτουργίας το τμήμα που σφραγίζεται ή ο εξοπλισμός, χωρίς όμως να επηρεάζεται η ομαλή λειτουργία του λοιπού τμήματος του καταστήματος ή της επιχείρησης.\nΓια τη σφράγιση συντάσσεται έκθεση, η οποία υπογράφεται από τους δημοτικούς αστυνομικούς που την διενήργησαν και από τον υπεύθυνο του καταστήματος, αφού πρώτα, αυτή αναγνωστεί από ένα δημοτικό αστυνομικό. Επίσης, η έκθεση μπορεί να υπογραφεί από έναν ή δύο παρευρισκομένους μάρτυρες, εφόσον θελήσουν, διαφορετικά πρέπει να γίνει ειδική μνεία στην Έκθεση Σφράγισης. Εάν το κατάστημα είναι κλειστό ή ο καθ΄ ου η σφράγιση ή ο νόμιμος εκπρόσωπος αυτού απουσιάζει ή αρνείται να υπογράψει την Έκθεση Σφράγισης, τότε γίνεται σχετική μνεία στο σώμα αυτής και θυροκολλείται.\nH απόφαση (αρχείο pdf 75,5 kb)


Τρίτη Δυναστεία της Ουρ - Βικιπαίδεια\nΗ Τρίτη Δυναστεία της Ουρ (Ουρ ΙΙΙ), ήταν εκείνη η Σουμεριακή αυτοκρατορική δυναστεία που είχε κέντρο την πόλη Ουρ, και η οποία διέθετε ανεπτυγμένη γραφειοκρατία, και σταθερούς θεσμούς (2.113 - 2.004 π.Χ.). Είχε ως πυρήνα τις πόλεις κράτη της Νότιας Μεσοποταμίας και περιφέρεια τους πρόποδες των λόφων στα Ανατολικά. Οι δύο αυτές περιοχές είχαν διαφορετική διοίκηση και φορολογία.\nΜπορούμε να διαιρέσουμε την αυτοκρατορία σε δύο τμήματα. Το πρώτο ήταν η κύρια αυτοκρατορία και ως δεύτερο τμήμα θα μπορούσαμε να ονομάσουμε τις εξαρτήσεις ή υποτελή έθνη, τα ξένα εδάφη που κατακτήθηκαν, είτε από στρατιωτική κατάκτηση, είτε που υποχρεώθηκαν να στέλνουν το φόρο στο κράτος τής Ουρ ΙΙΙ.\nΜε την Τρίτη Δυναστεία της Ουρ εγκαινιάστηκε μια χωρίς προηγούμενο περίοδος υλικής ευημερίας. Οι Γκούτι αναγκάστηκαν να αποτραβηχθούν στα ορεινά του Ζάγρου, χωρίς πάντως να αφήσουν ανενόχλητες τις Σουμεριακές πολιτείες. Τείχη και ιερά επισκευάστηκαν, η δε πόλη Νιππούρ ξανάγινε το θρησκευτικό κέντρο των Σουμερίων. Ιδρυτής της Δυναστείας ήταν ο φωτισμένος στρατιωτικός κυβερνήτης Ουρ-Ναμμού που αυτοανακηρύχθηκε βασιλιάς μετά το θάνατο του βασιλιά της Ουρούκ.\nΑκολούθησαν άλλοι 4 βασιλιάδες και η Ουρ δέχθηκε τη χαριστική βολή από μια εισβολή Ελαμιτών από τα Σούσα. Καταστράφηκε, και ο τελευταίος βασιλιάς της Ιμπί-Σιν, μεταφέρθηκε αιχμάλωτος στο Ελάμ, όπου και πέθανε.\nΒασιλείς της Τρίτης Δυναστείας της ΟυρΕπεξεργασία\nΟι Ασσυριολόγοι εφαρμόζουν πολλές περίπλοκες μεθόδους για να προσδιορίσουν τις πιο ακριβείς χρονολογίες για αυτή την περίοδο, αλλά υπάρχει ακόμα διαφωνία. Γενικά, οι μελετητές κανουν χρήση είτε των συμβατικών (μέσων) είτε των μεταγενέστερων (μικρών) χρονολογιών. Οι βασιλείς έχουν ως εξής:\nΟυτού-Χενγκάλ 2119–2113 2055–2048\nΟυρ-Ναμμού 2112–περ. 2095 2047–2030\nΣουλγκί 2094–2047 2029–1982\nΑμάρ-Σιν 2046–2038 1981–1973\nΣου-Σιν 2037–2029 1972–1964\nΙμπί-Σιν 2028–2004 1963–1940\nΑνακτήθηκε από "https://el.wikipedia.org/w/index.php?title=Τρίτη_Δυναστεία_της_Ουρ&oldid=6551696"\nΤελευταία επεξεργασία στις 11 Ιουλίου 2017, στις 09:11\nΤελευταία τροποποίηση 09:11, 11 Ιουλίου 2017.


«Συνταγογραφώντας την ανάγνωση» με το βιβλίο «Πέδρο Καζας και Βασάντα» - Ενυπόγραφα\n«Συνταγογραφώντας την ανάγνωση» με το βιβλίο «Πέδρο Καζας και Βασάντα»\nΕΝΥΠΟΓΡΑΦΑ, Δευτέρα 9 Οκτωβρίου 2017 - 22:02 0 2 min read\nΣυζήτηση με αφορμή το βιβλίο «Πέδρο Καζας και Βασάντα» του Φώτη Κόντογλου, πραγματοποιεί η Διεύθυνση Πολιτισμού & Αετοπούλειου Πολιτιστικού Κέντρου, την Τετάρτη 25 Οκτωβρίου 2017, στις 17:30, στο πλαίσιο των εκδηλώσεων «Συνταγογραφώντας την Ανάγνωση».\nΣυντονιστής θα είναι ο κ. Δημήτρης Μαγριπλής.\nΑετοπούλειο Πολιτιστικό Κέντρο: Φιλικής Εταιρείας 12 και Τοµπάζη, Χαλάνδρι, τηλ. 2106820464, e-mail: [email protected]\nΟ Βάκα Γκάβρο ο αφηγητής αποφασίζει να εγκατασταθεί στο ερημόνησο Ζάτο με τον απροσδιόριστης ηλικίας Όσο, για να ζήσουν εκεί όσες μέρες τούς απομένουν. Στην αρχή όλα είναι ειδυλλιακά, όμως όταν έρχεται ο χειμώνας και η άγρια θάλασσα αναγκάζει τους δυο συντρόφους να κλείνονται για μέρες και βδομάδες στο καλύβι τους, η ψυχική και σωματική τους αντοχή δοκιμάζεται. Με το που έρχεται ο Οκτώβριος (άρα η άνοιξη στα πλάτη εκείνα) ο Όσο παρακινεί τον αφηγητή να σκάψουν ένα πηγάδι για νερό, πρώτη φορά εκδηλώνει κάποια επιθυμία και μάλιστα τόσο έντονα. Σκάβοντας το πηγάδι, ανακαλύπτουν έναν σκελετό -και το εύρημα αυτό κάνει τον Όσο να παραφρονήσει, να αρχίσει να ικετεύει «Ξεκούρασέ με σενιόρ Λεοκάντιο», να επιτεθεί στον αφηγητή, ο οποίος αναγκάζεται να τον τραυματίσει με το πιστόλι του και μετά να τον σκοτώσει. Ο νεκρός έχει κατάστικτο το στήθος από τατουάζ και στο κέντρο του ένα αρμπαλέτο (βαλλίστρα το λέμε αυτό θαρρώ) με το όνομα Pedro Cazas – 1530.\nΚι αναρωτιέται ο αφηγητής, αν αντικρίζει κάποιον που έζησε τριακόσια και βάλε χρόνια ή κάποιον που επέστρεψε από τον Άδη. Όσο για τον σκελετό, αυτός ανήκει στον Λεοκάντιο Κάλβο, μακρινό πρόγονο του αφηγητή -όπως εξηγεί στο τέλος του βιβλίου ο αφηγητής, ο Πέδρο Καζάς, Ισπανός ναυτικός, συγκρούστηκε με τον Λεοκάντιο Κάλβο στα χρόνια που Ισπανοί και Πορτογάλοι θαλασσομαχούσαν για τις κτήσεις τους…\nTags #«Συνταγογραφώντας την ανάγνωση» #Αετοπούλειο Πολιτιστικό Κέντρο Χαλανδρίου #Βιβλίο «Πέδρο Καζας και Βασάντα»\nΒραδιά όπερας από την Περιηγητική Ένωση Χαλανδρίου\nΔιάλεξη για το αντιψυχιατρικό κίνημα στη Δημοτική Βιβλιοθήκη Χαλανδρίου\nΓ. Πατούλης: Η διοικητική εποπτεία να μην καταλήγει σε έλεγχο σκοπιμότητας


Πώς να κατεβάσετε SpyHunter | SpyHunter 4\nΠώς να κατεβάσετε SpyHunter\nΓιατί χρειάζεστε να κατεβάσετε SpyHunter 4;\nSpyHunter είναι ένα ισχυρό malware πρόληψης και αφαίρεση εργαλείο που μπορεί να σας βοηθήσει να αναλάβει τη φροντίδα του συστήματος του υπολογιστή σας. Εάν ο Υπολογιστής σας έχει μολυνθεί με κακόβουλο λογισμικό, spyware ή μια πιθανώς ανεπιθύμητο εφαρμογή, SpyHunter 4 μπορεί να σας βοηθήσει να απαλλαγούμε από αυτό. Μετά από το anti-malware εργαλείο κάνει βεβαιωθείτε ότι ο υπολογιστής σας είναι καθαρό, θα παραδώσει εν εξελίξει σύστημα προστασίας από διάφορες λοιμώξεις, μπορείτε να πάρετε σε απευθείας σύνδεση. Εάν δεν θέλετε να έχετε αμφιβολίες για την ασφάλεια του συστήματος και την ασφάλειά σας, θα πρέπει να κατεβάσετε το SpyHunter 4.\nΥπάρχουν ένα βιοῦν λόγους γιατί σας προτείνουμε να SpyHunter. Το βοηθητικό πρόγραμμα αξιόπιστο anti-malware είναι σε θέση να ανίχνευση και την αφαίρεση των rootkits που χρησιμοποιούνται για να εγκαθιστούν Trojans, παρίες anti-spyware και άλλες κακόβουλες εφαρμογές. Και, αν υπάρχει ποτέ ένα ζήτημα με την αφαίρεση κάποιου είδους ένα κακόβουλο πρόγραμμα, Spyware HelpDesk θα δημιουργήσει μια αποτύπωση δωρεάν έθιμο κακόβουλο λογισμικό ειδικά για τον υπολογιστή σας. Επιπλέον, θα είστε επίσης σε θέση να λάβετε δωρεάν τεχνική υποστήριξη 24/7, αν ποτέ χρειαστείτε οποιαδήποτε βοήθεια.\nΚαθημερινές ενημερώσεις ορισμός malware επιτρέπουν την SpyHunter ασπίδα τον υπολογιστή σας ακόμη και από το νεότερο απειλές. Που έχει ρυθμιστεί για να παρέχει βέλτιστη προστασία PC σας χωρίς σας που πρέπει να κάνετε οποιεσδήποτε τροποποιήσεις μόνοι σας. Είναι φιλικό προς το χρήστη, ακόμη και αν δεν είστε υπολογιστή καταλαβαίνω, δεν έχετε καμία δυσκολία χρησιμοποιώντας το εργαλείο. Εάν εσύ είσαι στεναχωρήθηκα ότι υπάρχει κακόβουλου λογισμικού στο σύστημά σας, δεν πρέπει να διστάσει να κατεβάσετε SpyHunter 4 όπως εγκαθιστά ακόμη και σε μολυσμένους υπολογιστές. Εδώ είναι τα βήματα που θα πρέπει να ολοκληρωθεί για να κατεβάσετε SpyHunter.\nΓια να κατεβάσετε SpyHunter, παρακαλούμε ακολουθήστε τις παρακάτω οδηγίες.\n1. πριν ξεκινήσετε SpyHunter Download, θα πρέπει να βεβαιωθείτε ότι είναι απενεργοποιημένη οποιοδήποτε λογισμικό που τρέχει το τείχος προστασίας, έτσι ώστε δεν παρεμβαίνει με τη διαδικασία λήψης και εγκατάστασης.\n2. Ανοίξτε το πρόγραμμα περιήγησης web και μεταβείτε στη σελίδα να κατεβάσετε της αφαίρεσης κακόβουλου λογισμικού. Αφού κάνετε κλικ στο κουμπί Λήψη SpyHunter θα είστε σε θέση να αποθηκεύσετε ένα αρχείο που ονομάζεται «SpyHunterS.exe», «SpyHunterFULL.exe» ή κάτι παρόμοιο.\n3. μετά τη λήψη του αρχείου, κάντε διπλό κλικ σε αυτό για να ξεκινήσει η εγκατάσταση. Σε περίπτωση που χρησιμοποιείτε Vista παραθύρων αντί διπλό κλικ στο αρχείο, κάντε δεξιό κλικ σε αυτό και διαλέγω «Τρέχω όπως διαχειριστής».\n4. μετά από σας complelte την εγκατάσταση, έναs κοντός SpyHunter θα εμφανιστεί στην επιφάνεια εργασίας σας. Κάντε διπλό κλικ στο τη συντόμευση για να ξεκινήσει το anti-malware.\n5. λάβετε υπόψη σας ότι μόνο θα είστε σε θέση να χρησιμοποιήσετε όλα τα χαρακτηριστικά της εφαρμογής, αν εγκαθιστάτε την πλήρη έκδοση του προγράμματος. Το δωρεάν SpyHunter σαρωτή μπορεί να χρησιμοποιηθεί μόνο για την ανίχνευση malware.\nΌπως μπορείτε να δείτε, το SpyHunter Download είναι μια γρήγορη και εύκολη διαδικασία. Αφότου το εγκαθιστάτε, μπορείτε να διαγράψετε το πρόγραμμα εγκατάστασης της SpyHunter, όπως έχετε πλέον οποιαδήποτε χρήση για αυτό. Όταν εγκαινιάζετε το πρόγραμμα, θα εκτελέσει μια σάρωση PC για να ελέγξει για λοιμώξεις. Αν υπάρχουν, τα SpyHunter θα τους εξαλείψουν. Στη συνέχεια, θα είστε σε θέση να απολαύσετε το καθαρό υπολογιστή σύστημα και την ασφαλή περιήγηση στο Διαδίκτυο.


Οι τροφές που μας κάνουν να τρώμε περισσότερο\nΝοιώθετε να πεινάτε; Πρέπει να φάτε... Τί γίνεται όμως όταν οι τροφές που επιλέγετε να καταναλώστε σας κάνουν να πεινάτε ακόμη περισσότερο; Όχι δεν φταίτε εσείς.\nανεβάζει και στη συνέχεια ρίχνει τα επίπεδα σακχάρεως στο αίμα\nμειώνει τα επίπεδα της λεπτίνης, δηλ. της ορμόνης που έχει «σχεδιαστεί» για να περιορίζει την πείνα\nγεννούν την επιθυμία για γλυκό εξαιτίας της γρήγορης κατανάλωσης απλών υδατανθράκων που επίσης επηρεάζουν τα ανώτερα και κατώτατα επίπεδα ινσουλίνης\nΤα γεύματα από fast foods\nτα trans λιπαρά που περιέχουν έχουν φτιαγμένα για να μεγαλώνουν την επιθυμία για φαγητό. Πχ ερεθίζουν το έντερο αλλοιώνοντας την ικανότητα του οργανισμού να παράγει τις απαραίτητους νευροδιαβιβαστές που ελέγχουν την όρεξη\nΤα MSG (χημικές ουσίες που προστίθενται σε αρκετά φαγητά, όπως το κινέζικο, τροφές σε κονσέρβες όπως λαχανικά, σούπες κλπ, για να ενισχύσουν τη γεύση)\nενισχύει την όρεξη κατά 40% καθώς επιδρά επίσης στην ορμόνη λεπτίνη\nέχουν ακριβώς την ίδια επίδραση με το λευκό ψωμί αλλά θεωρούνται πιο «ύπουλα» γιατί μπορεί κανείς να καταναλώσει πολύ μεγάλες ποσότητες\nεκτός γίνεται και κατανάλωση ρυζιού και μάλιστα σημαντική. Μόνο 30γραμ. Ρυζιού, δηλαδή 30γραμ υδαταθράκων είναι σαν να καταναλώνουμε τρεις φέτες λευκό ψωμί, με τις συνέπειες που αναφέρονται και παραπάνω\nτα εγκεφαλικά κύτταρα προετοιμάζονται για μια...γλυκιά απόλαυση αλλά απογοητεύονται. Γι αυτό και το πιθανότερο είναι πως κατά τη διάρκεια της ημέρας αυξάνεται η επιθυμία – ή και η κατανάλωση γλυκών- προκειμένου να επέλθει ισορροπία. Η διαδικασία αυτή επηρεάζει τα «κέντρα ελέγχου» πείνας του εγκεφάλου\nφτιάχνονται από λευκό αλεύρι όπως και το λευκό ψωμί και προκαλούν αυξομειώσεις στα επίπεδο ινσουλίνης. Η κατανάλωση τροφών με τόσο υψηλή συγκέντρωση υδρογονανθράκων το πρωί, δηλ. τη στιγμή που τα επίπεδα κορτιζόλης είναι υψηλά, αποτελεί διπλή επίθεση στον μεταβολισμό\n16-07-2020 - 19:26


Η Εκκλησία τιμά τη μνήμη των Αγίων Των εν Νικομήδεια δια ξίφους τελειωθέντων Αδριανού και Ναταλίας (†δ΄αι.). Ανατολίου, Ανθίμου, Αντιόχου, Γεντηλίου, Ελευθερίου, Ερμογένους, Ευηθίου, Ευρετού, Ευτυχίου, Θεαγώνη, Θεοδώρου, Θύρσου, Ιωάννου, Καρτερίου, Κλαυδίου, Κυριάκου, Μαρδωνίου, Μαρίνου, Μηνωδίου, Πλάτωνος, Συνετού, Τρωαδίου και Φαρετρίου. Μαρτύρων Αδριανού, Αττικού και Σισινίου. Οσίων Ιβιστίωνος, Ιωάσαφ υιού βασιλέως Αιθιοπίας Αβενίρ. Τιθόη, του εν τω «Ευεργετινώ».\nΔείτε κάποια από τα σημαντικότερα γεγονότα που συνέβησαν στις 26 Αυγούστου:\n2001 Ο Νίκος Κακλαμανάκης τερματίζει πρώτος στο Παγκόσμιο Πρωτάθλημα Mistral που διεξάγεται στη Βάρκιζα κατακτώντας για 3η φορά τον τίτλο.


Γλυκό του Κουταλιού Πορτοκάλι ! - εύγε...\nΓλυκό του Κουταλιού Πορτοκάλι !\nΈνα πολύ νόστιμο γλυκό του κουταλιού είναι αυτό από πορτοκάλια.\nΜιας και όλοι έχουμε πορτοκάλια στο σπίτι μας, αποφασίσαμε μα τους μαθητές να φτιάξουμε γλυκό του κουταλιού πορτοκάλι !\nΔείτε τη συνταγή σε βήματα και φωτογραφίες από τους μαθητές. Μαζί, tips παρασκευής, εκπαιδευτικοί στόχοι μαθήματος και φυσικά πληροφορίες Τεχνολογίας Τροφίμων.\nΚαλή Δημιουργικότητα & Επιτυχία !!!\nΓια το γλυκό του κουταλιού θα χρειαστείτε τα παρακάτω υλικά:\nΞύνουμε ελαφρώς στον τριφτή το φλούδι των πορτοκαλιών. Προσέχουμε να μην αφαιρέσουμε όλη τη φλούδα, ούτε το λευκό μέρος, απλώς ξύνουμε μέχρι να αφαιρεθεί το σκούρο πορτοκαλί\nΒάζουμε σε κατσαρόλα νερό να βράσει και όταν κοχλάζει, ρίχνουμε τα ξυσμένα πορτοκάλια όπως είναι ολόκληρα και τα βράζουμε μέχρι να τρυπιούνται εύκολα με μια οδοντογλυφίδα.\nΣτο σουρωτήρι από τα ζυμαρικά στραγγίζουμε τα πορτοκάλια από το νερό στο νεροχύτη.\nΚόβουμε τα πορτοκάλια στα τέσσερα. Αν είναι μεγάλα τα κόβουμε σε έξι ή οχτώ κομμάτια. Αφαιρούμε τη μαλακή άσπρη ίνα που υπάρχει στο κέντρο και τα κουκούτσια, αν υπάρχουν. Προσοχή τον χυμό που θα μείνει στην επιφάνεια κοπής των πορτοκαλιών τον κρατάμε.\nΣε μια κατσαρόλα προσθέτουμε τα τέσσερα ποτήρια νερό και τη ζάχαρη. Βράζουμε μέχρι να λιώσει η ζάχαρη και να γίνει ένα πυκνό σιρόπι. Μόλις δέσει το σιρόπι ρίχνουμε στη κατσαρόλα τα κομμένα πορτοκάλια μαζί με το χυμό που κρατήσαμε από το κόψιμο. Τα αφήνουμε να βράζουν μέχρι να δέσει το σιρόπι.\nΑφαιρούμε σε ένα πιατάκι τον αφρό που σταδιακά δημιουργείται.\nΑποσύρουμε τη κατσαρόλα από τη φωτιά και γεμίζουμε με τα κομμάτια αποστειρωμένα βάζα. Απογεμίζουμε το σιρόπι το οποίο θα πρέπει να καλύπτει τα φρούτα. Κλείνουμε καλά και τα τοποθετούμε ανάποδα μέχρι να κρυώσουν.\nΤο δεύτερο βήμα μπορούμε να το επαναλάβουμε άλλες δύο φορές. Δηλαδή μπορούμε να επαναλάβουμε τη διαδικασία του βρασμού των πορτοκαλιών άλλες δύο φορές έτσι ώστε να αποφύγουμε πλήρως την πικράδα στο τελικό προϊόν.\nΓια να δούμε αν έχει δέσει σωστά το σιρόπι στο τελικό βρασμό των κομμένων φρούτων με το σιρόπι, δοκιμάζουμε ρίχνοντας μια σταγόνα σε ένα άσπρο πιατάκι. Θα πρέπει να μην απλώνεται πολύ ώστε να έχει δέσει το σιρόπι.\nΤεχνολογικές πληροφορίες που σχετίζονται με τη συνταγή, στην προκειμένη περίπτωση για τον τρόπο παραγωγής των γλυκών του κουταλιού και το λόγο προσθήκης κιτρικού οξέος σε αυτά.\nΚατά την παρασκευή του προϊόντος δίνεται η δυνατότητα να δώσουμε στους μαθητές κάποιες τεχνολογικές πληροφορίες για τα γλυκά του κουταλιού.\nΤα γλυκά του κουταλιού αποτελούν παραδοσιακό προϊόν με μεγάλη ποικιλία. Η διαδικασία παρασκευής τους δεν είναι ίδια τα φρούτα, υπάρχουν μικροδιαφορές, από περιοχή σε περιοχή ακόμη και για το ίδιο το φρούτο. Στο παρακάτω διάγραμμα παρουσιάζονται δύο βασικές γραμμές παρασκευής των γλυκών το κουταλιού.\nΒασικό συστατικό της παρασκευής των γλυκών του κουταλιού είναι η προσθήκη κιτρικού οξέος ή χυμού λεμονιού.\nΤο κιτρικό οξύ (Ε330) είναι ουσία που υπάρχει σε μεγάλες ποσότητες στο χυμό λεμονιού και άλλων εσπεριδοειδών. Το κιτρικό οξύ αποτρέπει των αποχρωματισμό των φρούτων και διατηρεί τη βιταμίνη C. Επίσης, ρυθμίζει την οξύτητα στα προϊόντα.\nΣτα γλυκά του κουταλιού, το κιτρικό οξύ:\nΧρησιμοποιείται για να αυξηθεί η συνεκτικότητα της σάρκας του καρπού. Έτσι τα φρούτα μπορούν να παραμένουν πιο τραγανά μέσα στο σιρόπι.\nΠροστατεύει το φρούτο από μικροβιακές επιμολύνσεις, δηλαδή την ανάπτυξη μούχλας\nΒοηθάει στην αποφυγή της κρυστάλλωσης του σιροπιού.\nΠρέπει να σημειωθεί ότι η προσθήκη κιτρικού οξέος ή χυμού λεμονιού δε χρειάζεται σε φρούτα που το περιέχουν σε αρκετή ποσότητα, όπως είναι τα εσπεριδοειδή.\nΕνώ, αντίθετα επιβάλλεται σε άλλα φρούτα όπως μήλα, αχλάδια, σύκα, κολοκύθα όπου είναι καλό να χρησιμοποιείται λίγος χυμός λεμονιού προς το τέλος του μαγειρέματος, ως επιπλέον όξινος παράγοντας.\nΒΙΒΛΙΟΓΡΑΦΙΑ : Λαμπρινός Γ. , Μανωλοπούλου Ε. , Μοσχοπούλου Α. , Δημητρουλάκης Μ. «Αγροτοβιοτεχνίες», Ινστιτούτο Τεχνολογίας Υπολογιστών και Εκδόσεων Διάφαντος, 2013